Абдулла Қодирий қайтмаган ҳовли – mulkdor.com\nАбдулла Қодирий қайтмаган ҳовли\nDecember 1 2017, 01:12 АдабиётЖамиятМаданиятМақолаларТарихЎзбекистонҚадриятлар\nМуаллиф: Анора Содиқова\nТошкентнинг марказида Парижнинг 13-кварталига қиёслаш мумкин бўлган бир маҳалла бор…\nЎша кўчада оқ тунукалар билан ўралган Самарқанд дарвоза маҳалласининг ичкарисида миллатимизнинг буюк адиби, қаҳрамони Абдулла Қодирийнинг ҳовлиси бор.\nБиласиз, бир қатор кўчалар, боғлар, мактаблар, кутубхона, маҳалла ва олий билимгоҳлар унинг табаррук номи билан юритилади.\nАммо, унинг уйи ҳали ҳам музейга айлантирилмаган, худди Қодирийнинг ўзидек содда ва камтар.\nҲовлида Қодирийнинг илҳом авжида ёзган асарларию, миллат ғамида ёниб, изтиробда ўтказган кунларига гувоҳ буюмлар сақланади.\nУйда мени буюк адибимизнинг неваралари юз- кўзлари Қодирийга ўхшаб кетувчи Ирфон ака кутиб олдилар.\nАниқроғи, банд бўлсалар ҳам ишларини ташлаб “экскурсия” қилдиришга эринмадилар.\nУй томон кирарканмиз Ирфон ака эшикни очиб, ” Мана шу эшикдан 1937 йил 31 декабрь бувамни олиб чиқиб кетишган ва у шу бўйи қайтмаган. Тўққиз ойлик қамоқдаги сўроқ-тергов, қийноқ, хўрликдан сўнг у қатл эттирилган”,- дейди.\nИрфон аканинг айтишича, Ҳабибуллох Қодирий отасини отган аскар билан учрашганлар.\nАскарда адоватлари бўлмаган, дейди Ирфон ака ахир у ҳам ўз вазифасини бажарган.\nАммо Абдулла Қодирий отилган жой эса, унинг невараси сўзларига кўра аниқ эмас.\nҚодирий ўтириб ижод қилган тут дарахтидан ясалган танча (сандал), қўл ювган офтоба, ҳужжатлар сақланган темир сандиқ, унинг рафиқаси Раҳбарниса ая келинликда олиб келган сарпо сандиғи авлодлари томонидан табаррук хазинадек асраб қолинган.\nИрфон ака Қодирийнинг суратини қўлга оларкан, “мана бу сурат бобомни 1926 йилда қамалган вақтлардаги суратлари. Улар «Муштум»да босилган «Йиғинди гаплар» ҳикоясидаги танқидий мулоҳазалари учун «аксилинқилобий ҳаракат қилганлик»да айбланиб, қамоққа олинганлар, турли бўҳтонлар билан судланганлар. Судда ўзларини мардонавор ҳимоя қилганлар. Кейин озодликка чиқиб ҳам яна ҳақиқатпарвар бўлиб, ёзишда давом этганлар. Бобом қўрқмас ва мард одам бўлганлар”, дейди.\nҚўрқмас ва мард ўзбекнинг қаҳрамонига тегишли йўл чемоданлари, соябон ва гардеробларга разм соламан.\nКатта гардероб, шкафлар ўша даврдаги ёзувчилар уюшмасидан эсдалик экан. Аввал ёзувчи сифатида ўзига аъзо қилган тузум кейин уни кўкрагидан отиб ташлаган…\nЭскизларини Петербургдан келтириб, ўзлари бош-қош бўлиб, қурдирган шийпон ҳам бугунги мустақиллик кунларигача етиб келган.\nАйтишларича Қодирий шу шийпонда ўтириб ижод қилишни ёқтирган.\nШийпондан катта ховлининг боғлари худди кафтдек кўринади.\nАдибдан қолган асарлар билан бирга унга тегишли барча буюмлар ҳам қадрли…\nҚодирийга дастёр бўлган уй буюмларини қўлга олиб ҳам фахрланади одам, ўзбекнинг шундай буюк мард ўғлони қачондир шу офтобада қўл ювган, шу керосин лампа ёруғида ижод қилган…\nИрфон ака оталарининг Ҳабибуллоҳ Қодирий суратини олиб кўзларида ёш билан яна тарихга қайтади…\n“1988 йил мен 17 ёшда эдим отамни кўмиб, уйга қайтдик. Онам менга “болам, отангни қабрга юзини ерга қаратиб қўйдиларингми? Отанг шуни васият қилган эди. Ерга юзтубан қараб ётсам, зора ичига йиғилган дард-аламларим зардоби оғзимдан чиқиб кетса, деганди, унинг ичи тўла дарду, алам эди. Ўзи билан кўп гапларни, ҳақиқатларни олиб кетди, бировга айтмади”, дегандилар онам…”\nИрфон ака хўрсинади.\n“Отам кўп ҳақиқатларни айтмай ўзлари билан қабрга олиб кетганлар. Бобом Абдулла Қодирий “халқ душмани” бўлгач, отамни ҳам тинч қўйишмаган. 1945 йил 25 май куни отамни “Халқ душманининг ўғли” сифатида олиб кетишади. Узоқ-қийноқ ва сўроқлардан кейин уни Сибирга сургун қилишади. 1953 йил Сталин вафотидан кейин, отам озод қилинади. Бироқ, ҳамон Тошкентга қайтишга рухсат йўқ эди. У 2 йил Қарағандада (Қозоғистон) юриб, 1955 йилда 37 ёшида ниҳоят уйга қайтиб, оила қурган…”\n“Ўтган кунлар”дан ҳам зиёда асар\nУй бурчагидаги темир сандиқда Қодирийнинг тугалланмаган асарлари сақланган экан.\nСандиқ кейинчалик қўлёзмалари билан кўмиб ташланган.\nИрфон аканинг айтишича, сандиқда Абдулла Қодирийнинг нашр этилмаган “Амир Умархоннинг канизи” номли асарининг ҳомаки варианти бўлган.\n“Кунлардан бир кун отам, қўлёзмалар қай ахволда эканлигини текшириб кўриш мақсадида сандиқни ковлаб олади. Тақдирни қарангки, айнан ўша куни уйимизга бостириб кириб, отамни қўлга оладилар. Отам билан бирга бобомни қўлёзмаларини ҳам олиб кетишган. Билсангиз ўша вақтларда қоғоз танқис бўлган, шунданми ёки бошқа сабабми отамни қийноқлар билан сўроқ қилишганда унинг ҳар бир сўзларини бобом қўлёзмаларининг орқа бўш оқ тарафига қайд қилганлар. Яна сўроқ қилиш чоғида аскар ўша қўлёзмаларга махорка ўраб чеккан ва отамга ҳам узатган. Азобли бир йил давом этган қийноқларда бутун қўлёзмалар шу зайл махорка бўлиб кул бўлган. Агар, биров “Абдулла Қодирийнинг чоп этилмаган асарини топдим,” деса ишонманг. Сўнгги қўлёзмалар тақдири шундай кечган улар сақланиб қолинмаган”, дейди афсус билан Ирфон ака.\nМахорка қилиб чекилган қўлёзмаларда Ирфон аканинг айтишича Қодирийнинг яна бир дурдона асари бўлган.\nУ тарихийлиги ва воқеаларининг қизиқлиги ҳамда баён қилиш санъати билан аввалги “Ўтган кунлар”, “Меҳробдан чаён” асарларидан ҳам зиёда бўлган.\nБобом “Агар «Амир Умархоннинг канизи» асарлари битиб, эълон қилинса, одамлар “Ўтган кунлар”, “Меҳробдан чаён”ни ўқимай қўяди”, деган эканлар.\nАсар ҳақида отам 1985 йилда “Тошкент оқшоми” газетасида мақола чоп эттирганлар.\nУнда Худоёрхоннинг канизининг таърифини эшитиб, ошиқ бўлиб, қўшин тортиб борган Хон ҳақида ҳикоя қилинади…”\nҚодирийнинг сўнгги истаги\nЎша машъум кун Жулқунбойнинг кўкрагига ўқ қадалган кеча, Ирфон аканинг тасдиғича бобоси Қодирий уни отишга шайланган аскардан сўнгги илтижо сифатида унинг тунука идишдаги сувини сўрайди.\nАскарни ҳайрон қолдириб, Қодирий сувни ичмайди. У ўша бир кафт сув билан таҳорат олади ва икки ракат нафл намозини ўқиб кейин уни отавериши мумкинлигини айтади.\nАскарнинг айтишича Қодирий ўлимдан қўрқмаган, киприк ҳам қоқмаган.\nМардларча ўлимнинг юзига тик боқиб ҳалок бўлган. Унинг ўзи ёзган қуйидаги сўзлари нақадар ҳақиқатлигини исботлаганди.\n“Мен ҳақиқат йўлида ҳеч қандай жазодан, қийноқдан қўрқмайман, агар отмоқчи бўлсалар кўкрагимни кериб тураман”.\nҚодирий қайтмаган уйнинг эшиклари уни зиёрат қилиб келувчилар учун доим очиқ.\nХонадон эгалари меҳмондўст, Қодирийдан эсдалик бўлиб қолган табаррук буюмларни қизғонмай кўрсатишади ва улар билан боғлиқ кичик тарихларни эринмай сўзлаб беришади.\nМаънавият ва маърифат тадбирларидан зериккан чоғингизда, ватанпарварлик ҳақидаги баландпарвоз гапларингиз саёзлашганда, шу тупроқ учун жонини берган Қодирийни йўқлаб қўйинг…\n10. ҲАСАНАЛИНИНГ ҲИЙЛАСИ Киши ортиқча қўрққанда гангиб аъзоси ҳаракатсиз ва оғриқ ҳолга тушадирким, албатта буни биз қаттиғ қўрққандан деб биламиз. Дарҳақиқат, бизнинг ...\nОт кишнаган оқшом (қисса) 43-қисм\n43 Биродарлар, Москвадан одам келибди. Шляпаси бор эмиш! Шляпали одам раён катталарини йиғибди. Кал каттани ўртага олибди. Ана шунда масала ойдин бўлибди. Ойдин бўлишича, ...\nАдабиётJuly 11 2019, 03:07\nБир кеча ёди\nЁғилади майин сас, садо, ёғар, егар шомурут қори, нақадар хуш жодугар наво, озод, қора сочлар ифори. Шомурутлар оппоқ гулидан кузатаркан фонуслар ёқиб, юлдузларнинг ...\nАдабиётJanuary 4 2019, 03:01


Пойтахтдаги "Intercontinental Tashkent" меҳмонхонасида Ўзбекистон Лизинг берувчилари уюшмаси, Савдо-саноат палатаси, «UzbekLeasing International А.О.» компанияси, "SAIPRO" ахборот-рейтинг агентлиги ҳамкорлигида 3-халқаро лизинг форуми ўтказилди.\nУнда тегишли вазирлик ва идоралар, давлат ва жамоат ташкилотлари вакиллари, миллий ва хорижий лизинг, суғурта компаниялари, тижорат банклари раҳбарлари, мутахассислар иштирок этди.\n— Узбекистон иқтисодиётида амалга оширилаётган изчил ислоҳотлар жараёнида лизинг соҳасини замонавий талаблар асосида ривожлантиришга алоҳида эътибор каратилмокда, — деди форумда сўзга чиққан Олий Мажлис Сенати раисининг ўринбосари М.Ражабова. — Шундай эътибор самараси ўлароқ лизинг операциялари улуши йил сайин ўсмокда. Бу жараённи амалга оширувчи банклар, лизинг компаниялари ва кредит уюшмаларининг сони ортаётир. Натижада жаҳон молиявий-иктисодий инқирози шароитида Узбекистан молия-банк тизими ўзининг барқарор ва ишончли эканини яна бир бор исботлади.\nМамлакатимизда лизинг хизматларининг замонавий бозор талаблари асосида такомиллашиб, тобора кенгайиши, ўз навбатида, ишлаб чиқаришни модернизациялаш, хусусий тадбиркорлик ва рақобатни ривожлантиришда самарали механизм ҳисобланади. Ўтган йил якунларига кўра, юртимиз лизинг хизматлари бозорида 5,5 мингдан зиёд битим имзоланиб, уларга 430 миллиард сўмдан кўпроқ маблағ йўналтирилди. Ушбу битимларнинг асосий қисми лизинг компаниялари ва 1,5 мингга яқини банкларга тегишлидир.\nЗарур техникани лизингга олишда фермер хўжаликлари учун бир қатор имтиёзлар яратилган. Хусусан, лизинг муддатининг 10 йил эканлиги, техника қийматининг 15 фоиз қисми олдиндан тўланиши, йиллик лизинг фоизининг микдори молиялаштириш ставкасининг эллик фоизидан ошмаслиги аграр соҳани зарур техника билан таъминлашда муҳим омил бўлмокда.\nМамлакатимизда лизинг хизматларини ривожлантириш жараёнида соҳага тегишли компанияларга фойда келтирувчи инвестицияларни кўпайтиришга алоҳида эътибор қаратилмокда. Шунингдек, қишлоқ хўжалиги маҳсулотларини қайта ишлаш ускуналари, қурилиш материалларини ишлаб чиқариш, махсус қурилиш техникаси, автотранспортга бўлган қизиқиш, кичик бизнес ва хусусий тадбиркорлик соҳасидаги мавжуд эҳтиёжлар миллий лизинг компаниялари фаолиятини янада ривожлантиришга хизмат қилаётир.


Чиройли ёзув ва имлодаги хато ҳақида хабар берувчи ручка (видео) – «Умид» ИДУМИ\nShanba Aprel 29th, 2017 Shanba Aprel 29th, 2017 Юқори технологиялар олами, Янгиликлар 2 фикр билдирилган\nУшбу ғаройиб ручка ичида мини компьютер бўлиб, у “Linux” операцион тизимида ишлайди. Қурилма ичида шунингдек, ҳаракат кўрсатиш, ручкани уст қисмини титратувчи моторча, 128 МБ сиғимидаги оператив хотира ва симсиз алоқа модули WI-FI мавжуд.\n“Lernstift” ақлли ручкаси икки босқичда ишлайди. Орфография босқичида хато ёзилган сўзни сезиши билан ручка титрашни бошлайди. Каллиграфия босқичида эса сўздаги хунук ва тушунарсиз ёзилган ҳарфларни сезган заҳоти титрайдиган моторча ишга тушиб кетади.\nМазкур қурилма фойдаланувчининг ёзувини эслаб қолиш ҳусусиятига эга. Бу ҳусусиятга 1 дюмда 400 та нуқтани сиғдира оладиган сенсор қурилмаси орқали эришилган. Ҳарфни ёзиш жараёнидаги ҳаракатни таниб олиш учун ручкага 20 см ҳажмдаги майдон талаб этилади.\nАқлли ручканинг юқоридаги ҳусусиятларига қўшимча тарзда у мобил қурилмага уланиши мумкин. Бунда қоғозга ёзилган ёзув смартфон ёки планшет ойнасида акс эта бошлайди.\nБугунги кунда ақлли ручка инглиз, немис тилларидаги сўзларни таний олади. Кейинчалик унинг рус, испан, француз ва италян тилларига созланиши кўзда тутилган.\nLernstift Pen, ruchka, история ручки, как появилась ручка, мир высоких технологий, ручка, шариковая ручка, юқори технологиялар\n← Телеграмда каналимиз очилди!\nИнглиз тилида феъл (The verb) →\n2 thoughts on “Чиройли ёзув ва имлодаги хато ҳақида хабар берувчи ручка (видео)”\nXurshidbek Dushanba May 1st, 2017 at 11:46\nadmin Мавзу муаллифи Dushanba May 1st, 2017 at 19:29


Мақола нашр қилинди 13.03.2019\nХуан Мата ўтган ҳафтанинг натижаларини сарҳисоб қилди ва у тез орада ўз жамоасига ёрдам бериши мумкинлигини маълум қилди.\n«Яна бир ҳафта ўйнаш имкониятим йўқ. — Лекин оптимизм учун сабаблар бор: жума куни мен майдонда яна машқ қилдим ва тикланишим режа асосида кетмоқда. Умид қиламанки, яқинда жамоага қўшиламан» деб ёзди Хуан ўзининг ҳафталик блогида.\nМен ҳам уйда «Эмиратес»даги ўйинни томоша қилдим. Ачинарли мағлубият, лекин бунга эътибор берманг. Ўйлайманки, биз ушбу ўйинда кўпроғига лойиқ эдик. Ҳа, улар ўйинни биздан кўра жадалроқ бошладилар ва ўйин бошида устунлик қилдилар, аммо ҳақиқат шундаки, биз голли имкониятларни амалга ошира олмадик. Иккинчи бўлимда биз ҳисобни тенглаштириш имкониятини топишга ҳаракат қилдик, аммо пеналти бизнинг вазифамизни жиддий мураккаблаштирди».\n«Биз яхши жамоага қарши ўйнаганимизни унутмаслигимиз керак, аммо мен 2:0 ҳисобида мағлубиятдан кўра кўпроғига лойиқ деб ўйлайман».\n«Ўтган ҳафтанинг муҳокамасини якунлаш учун Париждаги ўйинни эсламасдан илож йўқ. Нима бўлганини сўзлар билан ифодалаш жуда қийин. Бу биз учун тарихий кеча эди. Бу сеҳрли кеча яна бир бор «Манчестер Юнайтед»нинг буюклигини намойиш этди ва у шубҳасиз эсда қолади. Чорак финалда ўйнашни орзиқиб кутамиз.\n«МЮ» Сульшер билан шартнома имзолайди


Долларнинг расмий курси 12 сўмга кўтарилди ва жами 10 378 сўм этиб белгиланди. Шунингдек, евро ва рубль курслари ҳам қимматлади.\n5 ноябр 2020, 12:44\nФарғонада «Евро 4» ва «Евро 5» дизель ёнилғиси ишлаб чиқариш бошланди\nФарғона вилоятида «Евро 4» ва «Евро 5» дизель ёнилғисини ишлаб чиқариш бошланди. Инвестициявий лойиҳанинг умумий қиймати 300 млн долларни ташкил этади.\n5 ноябр 2020, 09:54\nЎзбекистон 9 ойда 24,2 млн долларлик цемент экспорт қилди\nЎзбекистон 9 ой давомида 7,8 млн тонна цемент ишлаб чиқариб, Афғонистон, Сингапур, Россия, Хитой, Туркия каби давлатларга 24,2 млн долларлик маҳсулот сотди.\nЎзбекистон ва Қозоғистон ташқи бозорларга чиқишда ҳамкорлик қилади\nЎзбекистон бош вазири Қозоғистон ҳукумати вакилларини қабул қилди. Учрашувда Қозоғистон Ўзбекистонга бир қатор таклифларни илгари сурди.\n3 ноябр 2020, 12:52\nАҚШ Ўзбекистон учун савдо имтиёзларини сақлаб қолди\nАҚШ Савдо ваколатхонаси Ўзбекистондаги ишчилар ҳуқуқларини таъминлаш бўйича текширувларни якунлади ва мамлакатнинг АҚШга умумий имтиёзлар тизими бўйича божсиз маҳсулот жўнатиш ҳуқуқини сақлаб қолди.\n2 ноябр 2020, 12:29\nДолларнинг расмий курси деярли 7 сўмга кўтарилди ва жами 10 366 сўм этиб белгиланди. Евро ва рубль курслари эса арзонлади.\n30 октябр 2020, 17:02\nАйрим транспорт воситаларидан вақтинчалик утилизация йиғими ундирилмайди\nАйрим транспорт воситаларига 2022 йил охирига қадар утилизация йиғимининг ноль ставкаси қўлланилади.\n30 октябр 2020, 14:19\nЎзбекистон июль-сентябрь ойларида 35 тонна олтин сотиб, бу борада дунёда етакчига айланди. Ушбу кўрсаткич бўйича иккинчи ўринни Туркия эгаллаб турибди.\n29 октябр 2020, 19:29\n29 октябр 2020, 11:36\n28 октябр 2020, 17:10\n9 ой ичида энг кўп деҳқон хўжалиги маҳсулотлари Самарқандда етиштирилган\nЯнварь-сентябрь ойларида қишлоқ, ўрмон ва балиқчилик хўжалиги маҳсулот (хизмат)ларининг умумий ҳажми 180,1 трлн сўмни ташкил қилиб, ЯИМ таркибида ушбу соҳанинг улуши 25,7 фоизга етди. Республика бўйича энг кўп деҳқон хўжалиги маҳсулотлари Самарқанд вилоятида етиштирилган.\n28 октябр 2020, 15:44


«550 минг доллар». МСКнинг аъзоси Ақилбек Эшимов товламачиликда гумонланиб қўлга олинди | ҚИРҒИЗИСТОН ЯНГИЛИКЛАРИ\n«550 минг доллар». МСКнинг аъзоси Ақилбек Эшимов товламачиликда гумонланиб қўлга олинди\nМарказий сайлов комиссиясининг аъзоси Акилбек Эшимов «йирик миқдордаги фирибгарликда» гумонланиб қўлга олинди. Бу ҳақда миллий хавфсизлик давлат қўмитасининг матбуот хизмати 11-сентябрда маълум қилди.\nМаълумотга кўра, олдин махсус хизматга «А.Д.» исмли фуқаро ариза билан мурожаат қилиб, Эшимовга нисбатан чора кўришни сўраган. Ариза эгаси Эшимов «Кыргызстан» партиясининг лидери билан олдиндан сўзлашиб бериш учун ундан 550 минг доллар олганини ёзди.\nЖабрланувчининг айтишича, у бу пулларни 2020-йилдаги парламент сайловида мазкур партиянинг рўйхатида «биринчи бешликка кириш учун» берган. Парламент сайловининг натижаси кўплаган қонунбузарликлар сабаб бекор қилинган.\n«Ўзига олган мажбуриятларни бажармай, МСКнинг аъзоси ва партияларнинг бирини лидери 300 минг долларни қайтариб, қолган 250 минг долларни ўзлаштирган», — деб берилади МХДҚнинг маълумотида.\nБош прокуратура Эшимовга «Фирибгарлик» моддаси билан гумонланаётгани ҳақида билдирув бериб, Биринчи май туман суди уни МХДҚнинг тергов изоляторига киритди.\nАкилбек Эшимов 2016-йилдан бошлаб МСКнинг аъзоси. 2021-йили МСКнинг аъзолигига Эшимовнинг номзодини «Кыргызстан» фракцияси таклиф қилган. У Жогорку Кенешда бешинчи чақирилишда «Республика» партиясидан депутат бўлган.\nАввалги мақола«Босмачи бўлмаса». Орозайим Нарматованинг Ўзгандаги уйи тинтувга олинди\nНавбатдаги мақолаҚирғизистонда COVID-19нинг янги 75 ҳолати қайд этилиб, 3 бемор вафот этди


Тушда полициячини кўрса нимани билдиради. - Туш таъбири\nТушда илон курса нимани англатади?\nТушда катта илон курса нимани англатади?\nТушда сарик илон\nТушда кора илон курса нимани билдиради?\nТушда корилган маъноси энг тогри\nТушда полициячини кўрса нимани билдиради.\nТушда миршаб кўриш давлат ва ҳукумат рамзидир. Миршабдан бирор нарса олган киши ваҳимадан қутулади. Миршабга бирор нарса берганини кўрган киши ҳукуматга боғлиқ бўлади. Тушда ўзининг милиция нозири эканини кўрган киши қўл остидагилар билан шартнома тузади.\nВазифасини бажараётганда кўп одамларни қамаганини кўрган киши ва унинг қўл остидагилар орасида душманлик юзага келади.\nМИРШАБ (НОЗИР, ПОЛИЦИЯЧИ)\nТушда миршабни кўриш эришиладиган муваффақиятга ишорадир. Шунингдек, хабар эшитишга ҳам. Баъзи таъ- бирчилар тушда миршаб кўриш хотиржамлик, осойишталикка ишора дейдилар\nТушда меҳроб кўриш йўлбошчилик, раҳбарликдир. Меҳробда намоз ўқиганини кўрган киши халқнинг меҳрини қозонадиган иш қилади. Меҳробда юзини жамоага ўгирган ҳолда гапираётганини кўрган киши ҳуқуқда энгустун даражага етади. Сиёсат билан пгуғулланса, юқори натижаларга\nэришади. Булардан ҳеч бири бўлмаса ҳам эъзозланадиган, ҳурмат қиладиган инсон бўлади. Аёлнинг тушида меҳроб кўриши ўғил фарзанд, деб таъбир қилинади. Меҳроб йўл насиба ва яхши турмуш ўртоғига ишора ҳамдир. Қиблада бўлмаган меҳробни кўриш фитна ва бузғунчилик, деб таъ- бир қилинади.\nТушда кўрилган минбар ҳокимиятни ифода этади. Минбарни тоза ва ёруғ бўлиши бошқарувнинг яхшилигига; тескариси эса ёмонлигига ишорадир. Тушида минбарда хутба ўқиганини кўрган киши одамларга раҳбар бўлади. Минбар тушда кўрилган нарсалар ичида обрў-эътибор, шон-шарафни энг кўп акс эттирувчи рамз ҳисобланади. Зеро, ҳар қандай киши ҳам тушида минбар кўравермайди.\nТушда минора кўриш давлат раҳбари ва қадрли инсон деб таъбир қилинади. Миноранинг йиқилганини кўриш дарлат раҳбари ёки севимли кишининг вафот этишига ишорадир. Тушида минорада азон ўқиганини кўрган киши халқни тўғриликка чақиради. Азонни нотўғри ўқиганини кўрган киши ўз айбини очади. Минорани йиқитганини кўрган киши одамлар орасида фитна қўзғайди. Устида минора йиқилганини ёки хароб бўлганини кўрган киши по- киза, иффатли хотини бўлгани ҳолда, бошқа аёллар билан айш-ишрат қилади ёки ўғилсиз ўтади.\nТушда муаззин кўриш дин арбоби, деб таъбир қилинади. Бундай туш кўрилган муаззиннинг ҳолига нисбат берилувчи дин арбоби билан учрашиш демакдир. Тушида муаззин кўрган кишининг ғазаби моддий; меҳри маънавий фойдага ишорадир. Тушида муаззиннинг рўйхўшлик бермага- нини кўрган кишининг умри узоқ бўлсада, нотинч ўтади. Аёл киши тушида минорада азон ўқиганини кўрса, у ерни жоҳил бандалар эгаллашига ишора ҳисобланади. Бевақт намоз ўқилганини кўришнинг таъбири ҳам шундай.\nTushda maktab ko`rsa nimani bildiradi.\nTushda politsiyachini ko`rsa nimani anglatadi.\n06.01.2022 tabiriSoNNik 0\nТушда балик курса нима булади? Миллерни туш таъбирида балиқ ҳақида нима дейилади? Агарда сиз тушда тоза...\n05.01.2022 tabiriSoNNik 0\nТушда илон курса нимани англатади? Эътибор берганмисиз? Кечаси безовталаниб туш кўриб тонгдан туш таъбирини қидириб...\nТушда катта илон курса нимани англатади? Нимга тушга илон киради? Эсингизда бщлсин тщшда илонни кщриш бу...


Тожикистонлик фаол Қадам Исматов Россия фуқаролигидан маҳрум қилинди\nСаратов шаҳар миграция департаменти ижтимоий тармоқ фаоли Қадам Исматовга унинг Россия фуқаролиги бекор қилингани ҳақида хабар берди.\nБу ҳақда 14 ноябрь куни Озоди радиосига Исматовнинг ўзи маълум қилди ва у Тожикистон расмийлари фаолиятидаги камчиликлар ҳақида мунтазам равишда интернетда ёзиши ва ҳозир Россия фуқаролигидан маҳрум бўлганидан кейин депортация қилиниши мумкинлигидан хавотирда эканини айтди.\nЎтган йилнинг март ойида Саратов ички ишлар бошқармаси 58 ёшли Қадам Исматовни фуқароликдан маҳрум қилиш масаласини кўтарган эди, бироқ 2020 йил декабрида суд унинг фойдасига қарор чиқарди.\nҚадам Исматовнинг сўзларига кўра, Россия расмийлари унинг фуқаролигини 22 сентябрда бекор қилган, бироқ бу ҳақда атиги уч кун аввал почта орқали хабар қилган.\n«Саратов паспорт столига мурожаат қилганимда, улар менга фуқароликни олишда нотўғри маълумот берганимни айтишди. 2005 йилдан бери Россия фуқаросиман. Нега энди менинг маълумотларим ишончсиз бўлиб чиқди? ” дейди у.\nИсматов 1993 йилдан бери Россияда ҳарбий хизматни ўтаб, Саратов шаҳрида истиқомат қилади. Тожик фаолининг айтишича, ўтган йилнинг декабрида судда ғалаба қозонгач, бу масала аллақачон тўлиқ ҳал бўлган ва бошқа кўтарилмайди, деб ўйлаган.\n«Нега менинг фуқаролигим ҳақидаги масала менинг билдиришимсиз ва судда иштирокимсиз кўриб чиқилди? Қарийб 17 йилдан бери Россия фуқаросиман ва оилам билан шу ерда яшайман», — дейди Исматов.\nЎтган йили судда Қадам Исматовни унинг адвокати Шуҳрат Қудратов ҳимоя қилган эди. Энди Қудратов собиқ мижозига фуқароликни қайтадан олиш учун ариза беришни маслаҳат берганини айтади. «Аммо бу сафар мен унга ҳуқуқий ёрдам бера олмайман, чунки ўзим ҳам Тожикистонга депортация қилиниши кутилмоқда», деди Қудратов.\nАввалроқ Европадаги мухолиф гуруҳлардан бири томонидан тузилган Тожикистонда сиёсий гаровга олинган ва маҳбусларни қутқариш бўйича фуқаролик қўмитаси халқаро инсон ҳуқуқлари ташкилотларини Қадам Исматовнинг Россиядан Душанбега депортациясининг олдини олишга чақирган эди.\nИнсон ҳуқуқлари ташкилотлари Душанбедаги ҳукмрон режим мухолифларининг ҳибсга олиниши ва Россиядан Тожикистонга депортация қилинишини бир неча бор танқид қилган.


ФУҚАРОЛАРНИНГ СУДЛАРГА БЎЛГАН ИШОНЧИНИ ТОБОРА ОШИРМОҚДА\nМаълумки, мамлакатимизда мустақил суд ҳокимияти зиммасига фуқароларнинг ҳуқуқлари ва қонуний манфаатларини кафолатли ҳимоялаш, жамиятда қонун устуворлигини таъминлаш, адолатни қарор топтиришдек масъулиятли вазифа юклатилган.\nСудлар инсон ҳуқуқлари ҳамда қонуний манфаатларини Конституциямиз ва амалдаги қонунларга таяниб, ваколатлари доирасида ҳимоя қилмоқдалар. Бунинг самараси ўлароқ фуқароларнинг суд ҳокимиятига, адолат барқарорлигига, қонун устуворлигининг бардавомлигига ишончи тобора ортмоқда.\nМисол учун Самарқанд вилояти, туман ва шаҳар маъмурий судлари томонидан жорий йилнинг дастлабки беш ойида 744 та оммавий-ҳуқуқий муносабатлардан келиб чиқадиган маъмурий ишлар кўриб чиқилди. 580 та ариза судлар томонидан қаноатлантирилди. 124 та ариза рад қилинди. Ёки 27 та ариза бўйича юритилган ишлар тугатилган бўлса, 13 та ариза кўрмасдан қолдирилди. Маъмурий ишларнинг 79 таси сайёр суд мажлисларида кўриб чиқилди.\nМасалан, Қ.Файзиев (исм-фамилиялар ўзгартирилди) судга ариза билан мурожаат қилиб, Вазирлар Маҳкамасининг 2015 йил 7 октябрдаги "Тадбиркорлик фаолиятини амалга ошириш учун танлов асосида ер участкалари бериш тартиботларини ва қурилиш учун рухсатномалар олиш тартибини янада такомиллаштириш чора-тадбирлари тўғрисида"ги қарори ижроси доирасида вилоят ҳокимлиги томонидан ўтказилган танловда иштирок этиб, ғолиб деб топилганини қайд этган.\nШундан сўнг туман ер участкалари бериш (реализация қилиш) комиссиясининг 16-сонли далолатномасига асосан Иштихон туман ҳокимининг Қ.Файзиевга тумандаги "Қиёт" маҳалла фуқаролар йиғини, Бойлар қишлоғи ҳудудида Сунъий қопламали стадион қуриш учун 1000,0 квадрат метр ер майдонини доимий фойдаланиш ҳуқуқи билан ажратиш тўғрисида қарори қабул қилинган. Ушбу ер майдонини давлат рўйхатидан ўтказиш туман ер тузиш ва кўчмас мулк кадастри Давлат корхонаси зиммасига юклатилган.\nАслида ҳамма муаммо шундан бошланган. Чунки Қ.Файзиев туман ер тузиш ва кўчмас мулк кадастри Давлат корхонасига ер майдонини давлат рўйхатидан ўтказишни сўраб, бир неча марта мурожаат қилади. Иш битиши учун тадбиркор бўзчининг мокисидек қатнайди. Лекин туман ер тузиш ва кўчмас мулк кадастри Давлат корхонаси мутасаддилари стадион қуриш учун ажратилган ер майдони низоли эканини рўкач қилишдан нарига ўтишмайди.\nШундан сўнг Қ.Файзиев туман ҳокимининг қарорига асосан ўзининг номига ажратилган 1000,0 квадрат метр ер майдонини давлат рўйхатидан ўтказиб бериш мажбуриятини туман ер тузиш ва кўчмас мулк кадастри хизмати зиммасига юклашни сўраб, судга мурожаат қилади. Иштихон туман маъмурий судининг 2018 йил 5 февралдаги ҳал қилув қарори билан Қ.Файзиевнинг мурожаати қаноатлантирилди.\nЎз навбатида, суднинг ушбу қароридан норози бўлган ер тузиш ва кўчмас мулк кадастри Иштихон туман Давлат корхонаси раҳбари ў.Очилов кассация тартибида шикоят берди. Кассация инстанциясининг очиқ суд мажлисида Ў.Очилов суд ишни бир томонлама кўргани, ҳақиқий ҳолатга етарлича баҳо бермагани, ушбу низоли ер майдони туман ҳокимининг 2017 йил 14 январдаги қарори билан ҳаммом қуриш учун В.Турдиевга ажратилганини баён қилди. Фуқаролик ишлари бўйича Иштихон туман судига В.Турдиев Қ.Файзиев томонидан ер майдонига ўзбошимчалик билан тўкилган тошни олдириш ҳақида даъво аризаси билан мурожаат қилгани, суд қарори қабул қилинганини билдирди.\nШунингдек, у В.Турдиевга ажратилган ер майдони қонун талабига кўра, давлат рўйхатидан ўтказилганини қайд этиб, биринчи босқич судининг ҳал қилув қарорини бекор қилишни, аризачи Қ.Файзиевнинг шикоят аризасини рад этиш ҳақида янги ҳал қилув қарори чиқаришни сўради.\nКассация судида мутахассис сифатида сўралган туман архитектори Г.Азаматов масалага ойдинлик киритди. Маиший хизмат уйи, стадион, ҳаммом ва омборхона қуриш учун Вазирлар Маҳкамасининг 2015 йил 7 октябрдаги 285-сонли қарори ижроси юзасидан ер майдонлари танловга қўйилган. Ушбу танловда Қ.Файзиев ҳам иштирок этган ва ғолиб чиққан. Ана шу танлов ўтгунига қадар стадион ва омборхона учун ажратилган ер майдонида баъзи фуқаролар ўзбошимчалик билан уй-жой қуриб олишган. Улар огоҳлантирилиб, уй-жойни бузиш юзасидан судга мурожаат қилинган. Г.Азаматовнинг маълум қилишича, туман раҳбарияти билан келишилиб, Қ.Файзиевга стадион, В.Турдиевга эса, ҳаммом қуриш учун туман захирасидаги майдондан ер ажратилган.\nТуман архитектори Г.Азаматов томонидан туман ер тузиш ва кўчмас мулк кадастри Давлат корхонаси бошлиғига тадбиркор В.Турдиевга ер майдони нотўғри берилгани, шу боис уни давлат рўйхатидан ўтказиш қонунга зид экани билдирилган. Қ.Файзиевнинг қурган стадиони ўзига берилган ер майдонига тўғри келади. Низолашаётган В.Турдиев ва Қ.Файзиевларнинг ер майдонлари алоҳида-алоҳида.\nАмалдаги Фуқаролик процессуал кодексининг 269-моддаси 1-қисмида фуқаро ўзининг ҳуқуқлари ва эркинликларини бузадиган хатти-ҳаракатлар (қарорлар) устидан бевосита судга ёки бўйсунув тартибида юқори органга, мансабдор шахсга мурожаат қилишга ҳақлилиги, суд шикоятнинг асосли эканлигини аниқласа, шикоятга сабаб бўлган хатти-ҳаракатни (қарорни) ғайриқонуний деб топиши, фуқаронинг талабини қаноатлантириш вазифасини юклаши, унга нисбатан қўлланган жавобгарлик чораларини бекор қилиши ёки унинг бузилган ҳуқуқлари ва эркинликларини бошқа йўллар билан тиклаши назарда тутилган.\nГувоҳи бўлганингиздек, туман ҳокимининг қарорига асосан, Қ.Файзиевга стадион қуриш учун ер майдони ажратилган.\nБироқ туман ҳокимининг ушбу қарори қонуний кучда бўлса-да, туман ер тузиш ва кўчмас мулк кадастри Давлат корхонаси томонидан сунъий қопламали стадионни давлат рўйхатидан ўтказиш асоссиз равишда рад қилинган.\nКассация инстанцияси судлов ҳайъати юқорида қайд этилган қонун талаби ва иш ҳолатларидан келиб чиқиб, манфаатдор шахс ў.Очиловнинг кассация шикоятини қаноатлантирмасдан, биринчи босқич судининг ҳал қилув қарорини ўзгаришсиз қолдиришга қарор қилди.\nШу ўринда яна бир мисолга тўхталадиган бўлсак, пайариқлик Ҳурият момо 1919 йилда туғилган. Бир асрлик ҳаёт йўлини босиб ўтган онахон ҳозирга қадар туғилганлик тўғрисида гувоҳномага эга эмас экан. Онахон туғилган кунини ўзи билмайди, отасининг фамилияси Мирзақобилов, исми эса, Абдураҳмон бўлган. Онасининг исми Тожихол, фамилияси эса, Файзуллаева. Уларга дахлдор бирон-бир ҳужжат сақланиб қолмаган. Юз билан юзлашган онахоннинг қўлида ягона пенсионерлик гувоҳномаси бор, холос, унга шунга асосан нафақа пули берилади.\nҲ.Умированинг ўғли П.Шерқулов туман адлия бўлимига мурожаат қилиб, бир неча йиллардан бўён онаси Х.Умировага туғилганлик тўғрисида гувоҳнома олиш мақсадида турли ташкилотларга мурожаат қилгани, бироқ натижа бўлмагани, шу боис бу борада амалий ёрдам кўрсатишни сўраган.\nТуман адлия бўлими, ўз навбатида, судга ариза билан мурожаат қилиб, П.Шерқуловнинг аризасини қаноатлантириш ва Пайариқ тумани 1-сон ФҲДЁ бўлимининг 2019 йил 7 мартдаги 127-сонли хатида кўрсатган хатти-ҳаракатларни ҳақиқий эмас, деб топиш ва ФҲДЁ зиммасига Мирзақобилова Ҳуриятнинг туғилганлигини қайд этиш мажбуриятини юклашни сўраган.\nСуд мажлисида онахоннинг ўзи ҳам кўрсатма берди. 1940 йилда Ш.Умировга турмушга чиққани ва Умирова фамилиясига ўтгани, тўққиз нафар фарзанди борлигини қайд этиб, ФҲДЁ бўлими зиммасига туғилганлик гувоҳномасини бериш мажбуриятини юклашни сўради.\nСуд мажлисида жавобгар — Пайариқ тумани 1-сон ФҲДЁ бўлими мудираси М.Ваҳобова Ҳ.Умированинг ҳужжатлари тўлиқ бўлмагани сабабли унинг важларини тасдиқлаш имкони — фақат судга мурожаат қилиш ҳуқуқи тушунтирилганини қайд этди.\nПайариқ тумани "Янгиобод" маҳалла фуқаролар йиғини раиси Т.Худойбердиев томонидан судга тақдим этилган далолатномада 1919 йилда туғилган Х.Умирова шу манзилда яшаб келаётгани, аммо унинг шахсини тасдиқловчи ҳужжатлар йўқ экани қайд этилган. Шунингдек, Самарқанд вилояти ФҲДЁ архиви маълумотномасида Мирзақобилова (Абдураҳмонова) Ҳуриятнинг туғилганлик ҳақидаги далолатнома ёзувлари қайд этилмагани кўрсатилган.\nВазирлар Маҳкамасининг 2016 йил 14 ноябрдаги қарори билан тасдиқланган "Фуқаролик ҳолати далолатнома ёзувларини қайд этиш қоидалари"нинг 19-бандида, 16 ёшдан ошган, туғилиши қайд этилмаган шахсларнинг туғилганлигини қайд қилиш суднинг ҳал қилув қарори асосида амалга оширилиши белгилаб қўйилган.\nШунингдек, Фуқаролик кодексининг 38-моддасига мувофиқ, фуқаролик ҳолати ҳужжатлари ёзувларини тузатиш ва ўзгартиришга етарли асослар бўлса ҳамда манфаатдор шахслар ўртасида низо бўлмаса, фуқаролик ҳолати ҳужжатларини ёзиш органи томонидан амалга оширилади. Манфаатдор шахслар ўртасида низо бўлса ёки фуқаролик ҳолати ҳужжатларини ёзиш органи ёзувни тузатиш ёки ўзгартиришни рад этса, низо суд томонидан ҳал қилинади.\nФуқаролик ҳолати ҳужжатлари ёзувларини бекор қилиш ва тиклаш фуқаролик ҳолати ҳужжатларини ёзиш органи томонидан, манфаатдор шахслар ўртасида низо бўлса ёки фуқаролик ҳолати ҳужжатларидаги ёзувларда жиддий тафовутлар бўлса, суд қарори асосида амалга оширилади.\nБундан ташқари Вазирлар Маҳкамасининг юқорида қайд этилган қарори 1-иловаси 18-бандида белгиланган муддат ўтиб кетганлиги туғилганликнинг қайд этилишига тўсқинлик қила олмаслиги белгиланган.\nСуд юқорида қайд этилган қонун ва Вазирлар Маҳкамаси қарори талабларидан келиб чиқиб, Ҳ.Умированинг аризасини қаноатлантириш зарур деган тўхтамга келди. 1-сон ФҲДЁ бўлими мансабдор шахслари зиммасига амалдаги йўриқномаларда белгиланган тартибда туғилганлик ҳақида далолатнома ёзувларини тиклаш мажбуриятини юклади.\nЯқинда Пайариқ туман маъмурий судининг Йўлтепа қишлоғидаги П.Шерқулов хонадонида бўлиб ўтган сайёр суд мажлисида туман адлия бўлимининг (қизлик фамилияси Мирзақобилова) Ҳурият Умированинг манфаатларини кўзлаб, мансабдор шахснинг хатти-ҳаракатлари устидан келтирган аризасини қаноатлантириш, 1-сонли ФҲДЁ бўлими мансабдор шахслари зиммасига Х.Умированинг туғилганлик ҳақида далолатнома ёзувларини тиклаш мажбурияти юклатилган суд қарори қабул қилинди.\nКекса онахон адолат қарор топганидан беҳад мамнун бўлди, севинч кўз ёшлари билан дуога қўл очди.\nХулоса қилиб айтганда, судлар амалдаги қонун талабларидан келиб чиқиб, фуқароларнинг ҳуқуқлари ва қонуний манфаатларини ишончли ҳимоя қилмоқдалар.


2020 йилдан бошлаб болаларни оилага тарбияга олиш – фақат тайёрлов курсларидан кейин | NORMA.UZ\nВазирлар Маҳкамасининг 30.09.2019 йилдаги 824-сон қарори билан тутинган ота-оналар курсларини ташкил этиш, салоҳиятли васийлар ва ҳомийларни, оилавий болалар уйлари тарбиячи ота-оналарини танлаш, кузатиб бориш ҳамда назорат қилиш тартиби тасдиқланди.\n2019 йил 1 ноябрдан бошлаб “Meҳpибoнлик” уйлари ва болалар шаҳарчаларида тутинган ота-оналарни тайёрлаш курслари ташкил этилади. Туман (шаҳар) ҳокимликлари курсларнинг муассасислари бўлади. Нодавлат ташкилотлар ва жисмоний шахслар ҳам Халқ таълими вазирлиги ва маҳаллий ҳокимликлар билан келишган ҳолда тайёрлов курсларини ташкил этиши мумкин.\nКурслар етим болалар ва ота-она қарамогидан маҳрум бўлган болаларни тарбиялаш учун оилага қабул қилаётган (патронат) ёки оилавий болалар уйига олаётган шахслар (кейинги ўринларда – тутинган ота-оналар) учун мўлжалланган. Машғулотларни ижтимоий муаммолар соҳаси мутахассислари олиб боради, улар бўлғуси тутинган ота-оналарга ҳуқуқий, психологик-педагогик ва тиббий ёрдам кўрсатадилар. Ўқиш тугаганидан кейин тингловчиларга сертификат берилади. 2020 йил 1 январдан бошлаб тутинган ота-оналарни танлаш фақат бундай ҳужжатга эга бўлган шахслар орасида ўтказилади.\nКурсларнинг бўлғуси тингловчилари унинг негизида бепул, ишдан ажралмаган ҳолда ўқитиш амалга ошириладиган давлат тарбия муассасаси директорига номига ариза беришлари лозим. Ҳафталик ўқув юкламаси – 36 соатдан кўп эмас. Машғулотлар 5 кишидан 22 кишигача бўлган академик гуруҳларда маъруза, семинар, амалий машғулот, кўчма машғулот, тажриба алмашиш шаклларида олиб борилади.\n2019-2023 йилларда “Меҳрибонлик” уйларини ноинститyционаллаштириш дастури (уларни кам комплектли болалар шаҳарчаларига ҳамда муассасаларнинг бошқа муқобил шаклларига ўтказиш, таҳр.);\nетим болалар ва ота-она қарамоғидан маҳрум бўлган болаларни тарбиялаш учун оилага тарбияга (патронат) қабул қилаётган салоҳиятли васийлар ва ҳомийлар, оилавий болалар уйига олаётган тарбиячи ота-оналарни танлаш, кузатиб бориш ҳамда назорат қилиш тартиби. Бу билан васийлик ва ҳомийлик органлари шуғулланади, улар номзодларнинг турмуш ва таъминот шароитларини жойига бориб ўрганиб чиқади ҳамда тегишли хулоса беради. Бола оилага берилгандан сўнг васийлик органлари дастлабки 3 ой давомида 1 маротаба, кейинчалик эса - ҳар йили камида 2 маротаба тутанган ота-оналарнинг хонадонига ташриф буюришлари керак.


ЎзА - Аукцион орқали кўплаб фуқароларимиз якка тартибда уй-жой қуриш ҳуқуқини қўлга киритди\nТадбиркор ва инвесторлар учун ўзларига маъқул бўлган ер участкаларини ҳамда бўш турган давлат мулки объектларини онлайн-аукцион савдоларида қатнашиб сотиб олиш имкониятлари мавжуд.\nЯгона электрон савдо майдончасида савдога қўйилган объектлар хусусидаги янгиликлар www.e-auksion.uz ва www.uza.uz сайтлари орқали маълум қилиб борилмоқда.\nХусусан, жорий йил 21-25 октябрь ҳолатига кўра, электрон-аукцион орқали кўплаб фуқароларимиз якка тартибда уй-жой қуриш ҳуқуқини қўлга киритди...\nЯККА ТАРТИБДА УЙ-ЖОЙ ҚУРИШ УЧУН\nҲафта давомида жами 32 та – бошланғич нархи 71,4 млн. сўмлик якка тартибда уй-жой қуриш ҳуқуқи 330,3 млн. сўмга сотилди.\nШунингдек, “E-IJRO AUKSION” ягона электрон савдо майдончасига 171 та – бошланғич нархи 1 млрд. 213 млн. сўмлик якка тартибда уй-жой қуриш ҳуқуқи билан электрон онлайн-аукцион савдоларида реализация қилиш учун жойлаштирилган.\nБОШЛАНҒИЧ НАРХИ 1 СЎМ ҚИЙМАТДАГИ БЎШ БИНОЛАР\nҲафта давомида 20 та бошланғич баҳоси 1 сўм қийматидаги бўш турган давлат бинолари реализация қилиш учун савдога чиқарилган.\nШунингдек, бошланғич нархи 1 сўм қийматдаги 12 та бинолар 124 млн. сўм қийматида сотилган.\nБўлиб ўтган аукцион якунларига кўра, ғолиб иштирокчилар 4 млрд. 640 млн. сўм миқдорида инвестиция киритиш ҳамда 89 та янги иш ўринларини яратиш мажбуриятларини ўз зиммасига олган.\nҲозирги вақтда аукционда бошланғич баҳоси 1 сўм бўлган 179 та бўш турган давлат бинолари турибди.\nҲафта давомида 135 та давлат мулки 608 млн. сўм қийматида ижара бериш учун савдога чиқарилган ҳамда бошланғич ижара қиймати 570 млн. сўм бўлган 89 та давлат мулки 745 млн. сўмга сотилган.\nЕр ресурслари бўйича электрон онлайн-аукционларда ушбу ҳафтада жами 101 та – бошланғич нархи 499,3 млн. сўмлик ер участкаларига бўлган ҳуқуқ 42 млрд. 805 млн. сўмлик инвестиция киритиш ва 430 га яқин янги иш ўринларини яратиш шарти билан 1 млрд. 689,9 млн. сўмга сотилди.\nШунингдек, “E-IJRO AUKSION” ягона электрон савдо майдончасида 3 702 та – бошланғич нархи 106 мрлд. 535,9 млн. сўмлик бўш ер участкалари электрон онлайн-аукцион савдоларида реализация қилиш учун жойлаштирилган.\nҲафта давомида 1 та Дарё ўзанлари тозалаш лойиҳалари 105,3 млн. сўмга сотилди.\nШу билан бирга, жами 3 та – бошланғич нархи 1 мрлд. 428 млн. сўмлик, дарё ўзанларини тозалаш лойиҳалари электрон онлайн-аукцион савдоларига чиқарилди.\nШунингдек, “E-IJRO AUKSION” ягона электрон савдо майдончасида ҳозирги кунда 46 та – бошланғич нархи 14 млрд. 620 млн. сўмлик дарё ўзанларини тозалаш лойиҳалари электрон онлайн-аукцион савдоларида реализация қилиш учун жойлаштирилган.\nҲафта давомида жами 3 та қимматбаҳо металларни қазиб олиш ҳуқуқи 24,7 млн. сўмга сотилди.\nШунингдек, “E-IJRO AUKSION” ягона электрон савдо майдончасида ҳозирги кунда 8 та – бошланғич нархи 60 млн. сўмлик қимматбаҳо металларни қазиб олиш ҳуқуқи билан электрон онлайн-аукцион савдоларида реализация қилиш учун жойлаштирилган.\nСуд ҳужжатларини ижро этишда мол-мулкни реализация қилиш бўйича жорий ҳафтада 126 та – бошланғич нархи 111 млрд. 018,2 млн. сўмлик объектлар онлай-аукционга чиқарилди.\nУшбу ҳафта давомида 45 та бошланғич нархи 6 млрд. 956,8 млн. сўм бўлган объект 7 млрд. 224,1 млн.сўмга сотилди.\nОНЛАЙН-АУКЦИОНДА ҲАММА ҚАТНАШИШИ МУМКИНМИ?\n«E-IJRO AUKSION» ягона электрон савдо майдончаси орқали жисмоний ва юридик шахслар мол-мулкни сотиб олиш, ижарага олишдан ташқари, ўз мол-мулкини сотувга қўйиши ҳам мумкин.\nОнлайн-аукцион иштирокчисига айланиш тартиби жуда осон, бунинг учун www.e-auksion.uz сайтига ташриф буюринг ва рўйхатдан ўтинг. Ўзингизни қизиқтирган объектни (ЛОТ) танланг ва ариза беринг. Сўнг, тўловларни банк орқали ва электрон тўлов тизимлари (Payme, Click ва бошқ.) орқали амалга ошириб, реал вақт режимида онлайн-аукционда иштирок этинг.


МАВСУМГА ҲОЗИРЛИК » Past Darg'om haqiqati\nБош Сахифа » Янгиликлар » МАВСУМГА ҲОЗИРЛИК\nМуаллиф: 013101 дан 29-03-2017, 09:00, курилди: 213\nбўйича семинар ўтказилди\nБаҳор деҳқон учун муҳим фасл, сабаби ерга уруғ қадалади. Неъмат Нортоев номли ММТП ҳудудидаги "КХҚ Нурли Замини" фермер хўжалигида чигит экиш мавсумига тайёргарлик юзасидан ўқув-семинари ҳам баҳорги долзарб вазифаларга бағишланди. Унда вилоят ва туман ҳокимлиги, ҳуқуқ-тартибот ходимлари, Фавқулотда вазиятлар вазирлиги, қишлоқ ва сув хўжалиги мутахассислари, ММТП ва фермер хўжаликлари раислари таъминотчи ҳамда хизмат кўрсатиш ташкилотлари вакиллари иштирок этди.\nСеминарда вилоят ҳокими Ҳиммат Оқбўтаев, Республика фермерлар кенгашининг раиси Содиқжон Турдиев ва бошқалар далани экишга тайёрлаш, тупроқ намлигини сақлаш ва чигитни сифатли экиш юзасидан тавсиялар бериб, ушбу агротехник тадбирни уюшқоқлик билан ўтказиш лозимлигини таъкидлашди. Мазкур агротехник тадбирни тизимли ўтказиш бўйича 208 та экиш отряд шакллантириб 407 та техника жалб қилинган.\n- Бу йил туманда 19 минг 977 гектар ер майдонга чигитнинг "Омад", "Бухоро-102", "Порлоқ-1", "С82-86" ва "Жарқурғон" истиқболли навларини экиш режалаштирилган,-дейди қиш¬лоқ ва сув хўжалиги бўлими бошлиғи ўринбосари Толиб Нуралиев. - 208 сеялка билан чигит экишни уюшқоқлик билан ташкил этиш ва қисқа фурсатда якунлаш учун 15 та ёнилғи-мойлаш, кимёвий ва маҳаллий ўғит етказиб берувчи шохобчалар ташкил этилди.\nМутахассислар томонидан баҳорги экишни ўз муддатида ва сифатли ўтказиш деҳқончиликдаги муҳим агротехник қоидаларга риоя этиш борасида тавсиялар берилди.


Hamza Umarov — tug’ma iste’dod sohibi edi… | Xurshid Davron kutubxonasi\nMuallif Adib: Muborak kun, O'zbek tarixi, adabiyoti va madaniyati, TV, FOTO, VIDEO, AUDIO 17.12.2013 izoh yo'q\nҲамза Умаров 100 га яқин спектаклларда такрорланмас образлар яратган, 1000 дан зиёд фильмлар дубляжида овоз берган. У ўз кучини режиссура, ҳатто драматургияда синаб кўришга жазм этган серқирра ва мураккаб санъаткор эди.\nҲамза Умаров таниқли адиб ва режиссёр Учқун Назаровнинг «Ойна» асари асосида саҳналаштрилган спектаклда.\nТУҒМА ИСТЕЪДОД СОҲИБИ ЭДИ…\nАктёрларнинг ҳаёти қизиқ бўлади. Улар бир умр “биров бўлиб яшайдилар”. Яъни, саҳнада, экранда ҳамиша бошқалар ҳаёти билан андармон бўлишади. Актёрлар гоҳ олис ўтмишда, гоҳ бугунда, баъзан келажакда… Кулишади, курашишади, интилишади, шундай қилиб ҳаёт кечиришади. Ўзларининг шахсий ҳаётлари эса одатда “панароқда” қолиб кетаверади. Чунки улар гўёки ана шундай машаққатли ва қийин ҳамда ширин изтиробларга умрларини бахшида этган инсонлардек гавдаланаверишади.\nЎзбекистон халқ артисти, Давлат мукофотларининг лауреати Ҳамза Умаров том маънода ана шундай бахтли инсон ва санъаткорлардан бири эди. Замондошлари уни эслаганда ҳар доим “Э, эсиз бир келиб кетди-да…” дея афсус чекиб қўйишаркан.\nБугунги авлод бу таниқли актёрни фақат бадиий фильмлар, баъзи спектакллар ҳамда республика радиосининг “Олтин фонди”даги овозлари орқалигина билишади, холос.\nXX асрнинг иккинчи ярми ва XXI аср бошларида яшаётган инсонлар ўзларининг маънавий оламини бу актёрсиз, у театр ва кинода яратган образларисиз, ноёб ва такрорланмас овозисиз тасаввур қила олмайдилар.\nҲамза Умаров уларнинг онги-шуурида, хотирасида гоҳ “Маҳаллада дув-дув гап”даги Умар, “Шум бола”даги Султон ўғри, “Ўткан кунлар”даги Ҳомид, “Қутлуғ қон”даги Салимбойвачча, “Фавқулодда комиссар”даги Мадаминбек, “Шиддат”даги Жаббор, “Еттинчи ўқ”даги Хайрулла, Муқимий номидаги Ўзбек давлат мусиқали драма театрининг “Олтин кўл”, “Нурхон”, “Ғазал фожиаси”, “Ўн иккинчи кеча”, “Сорочинск ярмаркаси” спектаклларидаги Ғани Ҳузурхўжа, Исфандиёрхон, Масхарабоз, Хвенко бўлиб бир умрга муҳрланиб қолган.\n“Биз Ҳамза билан бир саҳнага чиқишга чўчиб турардик, – деб айтган экан Ўзбекистон халқ артисти Суръат Пўлатов суҳбатларидан бирида. – Чунки у саҳнани “ўзиники қилиб оладиган”, хатти-ҳаракатлари, овози ва юз-кўз ифодалари билан партнёрларини ҳам ҳайратга сола оладиган туғма истеъдод соҳиби эди…”\nРостдан ҳам бугунги кунда Ҳамза Умаров салоҳиятли, улкан истеъдодли актёр сифатида тилга олинади. Зеро, тириклигидаёқ ўзига хос мактаб яратган, ўзбек театр ва кино санъатида янги саҳифа очган бу санъаткорни бошқача тасаввур этиш мумкин эмас.\n“Ҳамза Умаров менинг назаримда, санъатга садоқатнинг юксак намунаси эди, – деган эди Ўзбекистонда хизмат кўрсатган артист Равшан Солиҳов. – У киши ҳар бир ролига катта масъулият билан ёндашарди. Ўзининг юриш-туришларига, айтадиган сўзларига, юз-кўз ишораларига алоҳида эътибор берарди. У кишининг овозида шира, оҳанг, жаранг бор эди. Энди ўйлаб кўрсам, у сўз билан образ ярата оладиган ноёб санъаткорлар сирасига кираркан…”\nҲамза Умаровнинг бошқаларга, айниқса, ёшларга намуна бўладиган фазилатлари кўп бўлган экан. Бу актёр ниҳоятда маданиятли, интизомли, ўзига ва бошқаларга ўта талабчан санъаткор эди, дея эслашади унинг ҳамкасблари.\nҲақиқатан ҳам Ҳамза Умаров ўз ролига ниҳоятда жиддий ёндашадиган, ўша образнинг ҳар бир сўзи, ҳар бир хатти-ҳаракати, имо-ишорасигача, қўйингки, кийимлари, грим ва ҳатто, тугмачаларининг қандай қадалишигача ёзиб борар, саҳнага чиқиши олдидан қайта-қайта тайёргарлик кўраркан.\nОдатда, “туғма истеъдод соҳиби”, “Худо берган иқтидор” деган сифатларни ҳар қандай актёрга нисбатан қўллаб бўлмас экан. Бунинг учун ўша санъаткор бу сифатларга муносиб бўлиши лозим экан. Ҳамза Умаров эса ушбу сифатларга тўла мос келадиган, ҳаттоки, ундан ҳам баландроққа арзийдиган санъаткорлардан бири эди. Бундай улуғ инсонлар ҳаётга ҳар доим ҳам келавермайди. Бу санъаткор ана шундай муносиб хизматлари билан халқимизнинг қалбидан бир умрга жой эгаллаган.\nМақола muloqot.uz сайтидан олинди\nTeg(lar) Hamza Umarov


Россия—Қозоғистон чегарасида тўпланган 1850 нафар фуқаро Ўзбекистонга қайтарилади\nРеспублика махсус комиссиясининг қарори билан, 2020 йилнинг 4—5 август кунлари Тошкент—Бузулук—Тошкент ва Тошкент—Кинел—Тошкент йўналишларида Россиянинг Оренбург ва Самара вилоятларига Ўзбекистон фуқароларини ватанга қайтариш учун иккита поезд юборилгани маълум қилинганди. Ўзбекистон Ташқи ишлар вазирлиги ушбу қатновлар жараёни ҳақида ахборот берди.\nТаъкидланишича, 6 август куни Оренбург вилоятининг «Бузулук» станциясидан 920 нафар фуқаро билан биринчи поезд Ўзбекистонга жўнаб кетган. Иккинчиси 7 август куни Самара вилоятининг «Кинел» станциясидан 930 нафар ўзбекистонлик билан жўнайди. Россия—Қозоғистон чегарасида тўпланган жами 1850 нафар Ўзбекистон фуқароcи ватанга қайтарилади, дейилади хабарда.\nҲозирда Ўзбекистоннинг Қозон шаҳридаги бош консули ташкилий ва бошқа масалаларни ҳал қилиш учун фуқаролар тўпланган жойда бўлиб турибди. Оренбург ва Самара вилоятларида 7 август ҳолатига кўра, Россия—Қозоғистон давлатлараро чегараси яқинида Ўзбекистон фуқароларининг тўпланиши кузатилмаган.\nВатанга қайтарилган фуқаролар Республика махсус комиссияси томонидан белгиланган талабларга қатъий риоя қилган ҳолда карантинда бўлади. Ҳозирда Республика махсус комиссияси томонидан Ўзбекистон фуқароларини тезроқ қайтариш учун Россиядан рейсларни кўпайтириш, қатновлар йўналиши ва турларини кенгайтириш масаласи кўриб чиқилмоқда, дейилади хабарда.\nАввалроқ Россиядан чартер рейс орқали олиб келинган 501 нафар ўзбекистонлик Самарқанддаги карантин марказига жойлаштирилгани ҳақида хабар берилганди.


"Коинот гўзали - 2017" танловининг ўзбекистонлик финалчилари маълум бўлди - 07.03.2017, Sputnik Ўзбекистон\n"Коинот гўзали - 2017" танловининг ўзбекистонлик финалчилари маълум бўлди\nЎзбекистон номидан тошкентлик қизлар: Анета Султанова ва Анастасия Половинкиналар иштирок этишади 07.03.2017, Sputnik Ўзбекистон\n© beautyofuniverse.ruАнета Султанова\nЎзбекистон номидан тошкентлик қизлар: Анета Султанова ва Анастасия Половинкиналар иштирок этишади\nТОШКЕНТ, 7 мар — Sputnik. Халқаро "Коинот гўзали — 2017" танловининг дастлабки финалчилари маълум бўлди, деб хабар берди танлов ташкилотчилари.\nИнтернет овоз бериш орқали танловнинг ярим финалига чиққан уч қатнашчидан бири белгиланган муддатда видеоташрифнома тайёрлай олмаганлиги учун лойиҳани тарк этди. Шу сабабли танлов финалида Ўзбекистон номидан тошкентлик 26 ёшли Анета Султанова ва 19 ёшли Анастасия Половинкиналар иштирок этишади.\nИштирокчилар финалга пухта тайёргарлик кўришларига тўғри келади, чунки халқаро танловда улар нафақат чирой борасида, балки заковат борасида ҳам беллашадилар.\n"Коинот гўзали — 2017" халқаро гўзаллик танлови финали 2017 йил августида Россияда бўлиб ўтади. Финал қайси шаҳарда бўлиб ўтиши ҳақида кейинроқ маълум қилинади.\nТез орада танлов финали учун билетлар савдога чиқарилади. Ўзбекистонликлар билет сотиб олиш борасидаги батафсил маълумотни танлов сайтидан олишлари мумкин.\nМазкур танлов шахсни шакллантириш, оилавий қадриятлар ва соғлом турмуш тарзини тарғиб қилишни ўз олдига мақсад қилиб қўйган. Танлов ғолибаси пул мукофоти, эсдалик совғалари билан тақдирланади. У шунингдек, халқаро брендларнинг фотосессиялари ҳамда қизиқарли ижтимоий лойиҳаларда иштирок этиш имкониятига эга бўлади.


Бекободда ФҲДЁ ҳамда давлат нотариал идорасининг янги биноси фойдаланишга топширилди\n17:28 / 19.07.2017\nБекобод туманида ФҲДЁ ҳамда давлат нотариал идорасининг янги биноси фойдаланишга топширилди, деб хабар бермоқда Адлия вазирлиги матбуот хизмати.\nЗамонавий ва миллий архитектура ечимлари уйғунлигида қад ростлаган кўркам бинода янги оилаларнинг никоҳини қайд этиш учун тантаналар зали, келин-куёвлар ва фуқаролар учун алоҳида кутиш хоналари, архив ҳамда давлат нотариал идораси жой олган.\nБино замонавий жиҳозлар, алоқа ва коммуникация воситалари билан таъминланган. Унда йигит-қизларни ҳаётга тайёрлаш, соғлом турмуш сабоқлари, рўзғор сирларидан хабардор этувчи ”Оила дорилфунуни”, “Ёш оила қурувчилар мактаби” машғулотларини ўтказиш учун барча қулайликлар яратилган.\nШу куни янги “Бахт уйи”да ёшларнинг никоҳлари тантанали қайд этилиб, уларга “Никоҳ гувоҳнома”си топширилди.\n19:07 / 19.04.2018\nФҲДЁ органлари ҳокимликлар тасарруфига ўтказилади\n00:40 / 14.04.2018


Филиппинда черков ювиниш хонасига яширин кузатув камераларини ўрнатган АҚШлик роҳиб қидирилмоқда\n13:06 / 29.08.2015\nФилиппин ҳукумати АҚШдаги черковлардан бирининг ювиниш хонасига яширин кузатув камералари ўрнатганликда айбланганидан сўнг мамлакатдан яширинча қочиб кетган орегонлик роҳибни қидирмоқда. Бу ҳақда Reuters хабар берди.\nИсраэл Бьеннинг отаси эса шахсий ҳаётга аралашув ва далилий ашёларни сохталаштирганликда айбланмоқда.\nЮвиниш хонасига ўрнатилган кузатув камералари электр розеткаси кўринишида ниқобланган бўлган. Ушбу воситалар эса 2015 йилнинг апрель ойи охирида АҚШнинг Орегон штати Шервурд шаҳридаги авлиё Франциск черковининг эркаклар ювиниш хонасидан топилган эди.\nАйни пайтда руҳоний АҚШга экстрадиция қилиш учун Филиппин ҳукумати томонидан қидирилмоқда. Бъеннинг ўзи эса черков аъзоларига ёзган мактубида шахсий саломатлиги ва тинчлигига хавф мавжудлиги учун ортга қайта олмаслигини маълум қилган.


Қозоғистоннинг «Фуқаролар учун ҳукумат» корпорацияси БМТ мукофотига сазовор бўлди\n13 Декабрь 16:15\nNUR-SULTAN. Кazinform - Бугун, 13 декабр куни Дубайда (БAA) БМТ давлат хизмати ходимларини тақдирлаш маросими бўлиб ўтди. Қозоғистоннинг «Фуқаролар учун ҳукумат» давлат корпорацияси 2020йил якунида давлат хизматини ривожлантиришга қўшган ҳиссаси учун мукофотга сазовор бўлди, дея хабар бермоқда Кazinform Давлат корпорацияси матбуот хизматига таяниб.\nУшбу мукофот ҳар йили БМТ Ижтимоий-Иқтисодий Кенгаши томонидан барча даражадаги давлат хизмати соҳасида еришган улкан ютуқлари учун топширилади. У биринчи марта 2003 йилда Бирлашган Миллатлар Ташкилотининг Иқтисодий ва ижтимоий масалалар департаменти (UNDESA)ва давлат корхоналари ва рақамлаштириш бошқармаси (DPIDG)томонидан таъсис этилган.\nБМТнинг Давлат хизмати мукофоти давлат идораларининг янада самарали ва қулай бошқарувни яратишга қўшган ижодкорлиги ва ҳиссасини эътироф етади. Мукофот давлат хизматларининг шаффофлиги, ҳисобдорлиги ва тезкорлигини ошириш, хизматлар кўрсатишни яхшилаш, инновацион механизмлар орқали қарорлар қабул қилишда иштирок этишни рағбатлантириш, бошқарув билимлари алмашинувини рағбатлантириш каби номинациялар бўйича берилади.\nДавлат корпорацияси барча учун инклюзив ва адолатли хизматларни тақдим этишда мукаммаллик ва инновациялар учун эътироф этилди. Ташкилотчилардан мукофотни «Фуқаролар учун ҳукумат» давлат корпорацияси бошқаруви раиси Адил Қожихов тантанали равишда қабул қилиб олди.\n«Биз ушбу мукофотни олганимиздан жуда хурсандмиз. Фуқароларга давлат хизматларини кўрсатиш борасидаги фаолиятимиз БМТ вакиллари томонидан юқори баҳоланди. Биз рақамли трансформация орқали барча тоифадаги одамлар учун қулай ва адолатли муҳит яратганимиз учун тан олинганмиз. Биз мижозларимиз учун энг яхши шароитларни яратишга ҳаракат қиламиз. Биз бу борадаги ишларни давом эттирамиз. Давлат корпорациясининг ҳар бир ходимига соҳамиз ривожига қўшаётган ҳиссаси учун миннатдорчилик билдираман. Бу бизнинг умумий муваффақиятимиз ва эътироф этилишимиздир», - деди Адил Кожихов.\nДавлат хизматини ривожлантиришга қўшган ҳиссаси учун танловда БМТга аъзо давлатларнинг исталган ташкилоти қатнашиши мумкин. 2003 йилдан бери мукофот дунёнинг 82 давлатида 250 та ташаббусга топширилган.\n«Фуқаролар учун ҳукумат» давлат корпорацияси Астана минтақавий хаби билан давлат хизмати соҳасида ҳамкорлик тўғрисидаги қўшма меморандум доирасида кўрсатилган.\nЭслатиб ўтамиз, «Фуқаролар учун ҳукумат» давлат корпорацияси 2016 йилда ташкил этилган бўлиб, фуқароларга давлат хизматларини кўрсатиш бўйича ягона провайдерга айланган.\nЖеневада Марказий Осиёда ўлим жазосидан холи ҳудуд яратиш масаласи муҳокама қилинди


Собир Ўнар. Ака-укалар (ҳикоя) | www.ziyouz.uz\nБош саҳифа Ўзбек насри онлайн антологиясиСобир Ўнар (1964)Собир Ўнар. Ака-укалар (ҳикоя)\nЛекин хирилдоқ узоқ давом этди ва бирдан тўхтаб, «онангни фалон қилай», деган бўғиқ сўкинишга айланди. Ҳар қалай бу «сийлов» биз учунми, бошқа бировга аталганми — дабдурустдан билиш қийин эди. Алоҳа, бунинг орқасидан тарсиллаган товуш келди. Чамаси икки эркак бўғишаётган эди. Кетма-кет сўкинишлардан кейин шундай экани аён бўлиб қолди.\nШундай деб у бурилиб бошқа уйга кириб кетди. На бўлғай, биз шу ҳолимизча қотиб қолдик. Шу орада бир мотоцикли бор одамни топиб, ялиниб, охири бензин пули деб, тўрт-беш сўм бериб, дўхтирга жўнатдик.\n— Мана, қараб турасиз…\nШунча ғавғоларни ўз бағрига сингдирган қиш кечаси жуда узун эди…\n— Йўғ-э, — деди Олмос чавандоз, — биз тўйдан икки маст келибди деб…\n— Бу энангди… — деб тағин сўкинди бобой. — Бу икки бирдай жигит разбор қилаверсин, демай ора очаман, деб ўртага тушган. Бирови нари тур деб тирсаклаб юборипти, бориб каллани устунга уриб опти, пак қолди ўлиб қолишига. Ҳалиям устун бор экан, бўлмаса тошдеволдан пастга тушиб бўйни қайрилиб ўлар эди. Ҳай, эътибор қилманг, миймонлар, кўпка¬ридан гапиринг…\nЖанжалхонадан чиқаётиб кечаси кампир йиқилган жойга разм солдим. Худо асрабди. Агар устунга урилмай тошдевордан пастга тушиб кетганида, ростдан ҳам бугун азахонада ўтирарканмиз…\nАтрофга қалин туман тушибди. Тўйда қозон осилган. Одамлар ғимирлаб қолган. Отларимизни оғилнинг орқасига ўтказиб боғлаб қўйишибди. Ҳар қайсининг олдида бир боғ беда… Чавандоз учун бундан ортиқ жазо йўқ. Тўқ от кўпкарига ярайдими? Уни қуруқ қийнаганинг, қамчи тушириб баданини оғритганинг қолади.\nУйга келиб Қизил олма қишлоғи томонга қарадим. Ҳожи бобонинг уйи равшан, оқариб кўринарди. Чўлдаги ўғли бир тележка опкелган шекилли, пастликка қараб турган тракторга тақиб қўйибди. Эртага юргизса керак…\n← Аввалги Аввалги Илҳом Зойир. «Ўғирланган» пул можароси (ҳикоя)\nКейинги → Кейинги: Абдуқаюм Йўлдош. Жавоби бор… (ҳикоя)


Алишер Шодмонов Жаҳон соғлиқни сақлаш ассамблеясининг вице-президенти этиб сайланди — 21asr.uz\nАлишер Шодмонов Жаҳон соғлиқни сақлаш ассамблеясининг вице-президенти этиб сайланди\n20 май куни Женевада Жаҳон соғлиқни сақлаш ассамблеяси (ЖССА)нинг 72-сессияси ўз ишини бошлади.\nЎзбекистоннинг Женевадаги доимий ваколатхонаси маълумотига кўра, ЖССАнинг Жаҳон соғлиқни сақлаш ташкилоти (ЖССТ) Европа минтақаси бўйича вице-президенти этиб Ўзбекистон Республикаси соғлиқни сақлаш вазири Алишер Шодмонов сайланган, дея хабар бермоқда Ташқи ишлар вазирлиги матбуот хизмати.\n“Бу Ўзбекистон Президенти Шавкат Мирзиёев раҳбарлиги остида амалга оширилаётган соғлиқни сақлаш тизимини яхшилаш, соғлом авлодни тарбиялаш учун зарур шароитларни шакллантириш ва профилактик тиббиётни ривожлантиришга йўналтирилган кенг қамровли ислоҳотларнинг ЖССТ томонидан эътироф этилишидан далолат беради“, - дейилади манбада.\nЖаҳон соғлиқни сақлаш ассамблеяси - ЖССТнинг олий органи бўлиб, унинг фаолиятида ташкилотга аъзо барча давлатлар делегациялари иштирок этади. Унинг асосий функцияларига ЖССТ фаолияти йўналишларини белгилаш, ташкилот бош директорини танлаш, бюджетни тасдиқлаш ва назорат қилиш киради. Ассамблея раиси ва унинг 5 нафар ўринбосари ЖССТнинг ҳар бир ҳудудидан биттадан сайланади ва ЖССА ялпи сессияларида навбатма-навбат раислик қилади.\nЖССАнинг ҳозирги сессиясида дунёнинг 190 дан зиёд мамлакатидан 3 мингга яқин делегат иштирок этмоқда. 150 нафарга яқин соғлиқни сақлаш вазири, етакчи халқаро ташкилотлар, йирик корпорациялар, халқаро жамғармалар ва илмий доиралар шулар жумласидандир.\n“Таъкидлаш жоизки, Ўзбекистоннинг соғлиқни сақлаш соҳасидаги ютуқлари ЖССА тадбири очилиш маросимида ЖССТ бош директори Тедрос Адханом Гебрейесуснинг чиқишида ҳам ўз аксини топди. У, хусусан, Ўзбекистон дунёнинг оз сонли мамлакатлари қаторида ўз ҳудудида безгакни тўлиқ йўқ қилишга эришганини таъкидлади“, - дейилади ТИВ хабарида.\nТадбир доирасида Ўзбекистон делегацияси раҳбарининг ялпи сессияда чиқиши режалаштирилмоқда. Шунингдек, ЖССТ раҳбарияти ҳамда хорижий давлатлар делегациялари раҳбарлари билан икки томонлама учрашувлар ўтказилиши ва соғлиқни сақлаш тизимидаги ҳамкорликни ривожлантириш ва мустаҳкамлашга доир устувор масалалар муҳокама қилиниши кутилмоқда.\nЖаҳон соғлиқни сақлаш ассамблеяси сессияси 28 майга қадар давом этади.\nҚўқонда имом ёрдамчиси гиёҳванд моддалар билан қўлга тушди\nМарказий сайлов комиссияси: сайлов кампанияси бошланди\nРасман: Ўзбекистонда сайлов кампанияси бошланди. 22 декабрь эса сайлов куни деб белгиланди.\n«Дамас» учун ўз акасини жияни ёрдамида ўлдиришда гумонланаётганлар суди давом этмоқда\nБугун 5 нафар боксчимиз ЖЧ ярим финалида рингга чиқади\nШарғун гўзал ва мафтункор шаҳарга айланмоқда\nКадастр тўлови қанча?\nO‘zLiDeP депутати: Таълим тизимидаги порахўрликларга қачон барҳам берилади?\nХалқ вакили ҳамиша изланишда\nМуносабат майдони (80)


(Машҳур қўшиқчи Шерали Жўраев билан ғойибона дардлашув)\nМен сени мақтамайман. Чунки сен ҳар қанақа мақтовдан, ҳар қанақа сунъий сўзлардан, бежашлардан устун турасан. Уларга, ҳатто, қайрилиб ҳам қарамайсан. Мен сени биламан, хонишларингдаги дардни тушунаман. Мени шундай яратгани учун она-табиатдан тоабад розиман. Оҳ, сени тушунмаганлар қанчалик шўрли, бечора...\nҚиёмига етказиб айтган қўшиқларингга қойил қоламан, лекин бир жиҳатингга тан бераман:\nСен мағрурсан! Саркашсан!..\nЖафокаш, содда халқинг учун мағрур эмассан. Сен бошқаларга, қорни учун яшаётганлар, халқингни қора пулга олмайдиганлар, софдиллар устидан мазахлаб куладиганларга мағрурсан. Исёнинг, саркашлигинг ўшалар учундир. Шунинг учун сени қувғин қилишди, устингдан миш-мишлар, туҳмат-бўхтон сўзлар тарқатишди. Одамларнинг устингдан бир умр кулиб, масхаралаб ўтишларини истадилар. Чунки сен уларнинг қолипига, андозасига тушмадинг. Сен рост, ҳаётий сўзларни қўшиқ қилиб айтавердинг. Улар сенинг мағрур овозингни тўса олмадилар.\nЙўлимни тўсма, эй, кўнгли қора зот,\nНаҳот, бўроннинг ҳам йўлин тўссарлар?\nСўнгра алам билан кўтарма фарёд,\nҚурган капачангни бузиб кетсалар!..\nЎзинг айтгандай, шундай бўлди. Шундай бўлишини билардинг. Бунинг учун сен хурсанд бўлмадинг. Чунки сен бу дунёнинг сир-асрорини аввалдаёқ англаб етган эдинг. “Капача”лар ёнга сурилиб кетганда сен дунёнинг шунақа қурилганидан азоб чекдинг, афсусландинг. Мен шундай бўлганига ишонаман.\nФеруза гумбазли осмон остида,\nБу қўшиғингни эшитганда, қалбим куйиги димоғимни тутди. Ҳиқилдоғимга аччиқ тош қадалиб, куйдириб туриб олди. Сен юракдаги ярани шилиб юборган эдинг.\nЧунки бу рост сўз эди!..\nШу сўзинг учун сени исломпараст, тушкунликка берилган, дегувчилар ҳам бўлди. Ахир, Умар Ҳайём (Абу Али ибн Синога ҳам нисбат берилади) бундан бошқа қанақа ўхшатиш топа олади ёки ҳозирги атамаларни қўллаб ёзсинмиди? Иложи йўқ бунинг. Шоир дунё, ҳаёт, ишқ ҳақида ўз давридан ўзиб, буюк сўзни айтган. Сен бу сўзларни қўшиқ қилганда ҳам ҳаёт бугунгидай эркин эмас эди.\nФикр қилайлик, биз ким эдик? На у ёқли, на бу ёқли, аросатда қолгандик. Ғурур, орият, аждодлар руҳи покини шод этиш, бу йўлда курашиш каби туйғулар бизда йўқолаёзган эди. Тилимизни, урфимизни, ёзувимизни уну-таёздик. Шунда сен бонг уриб чиқдинг, сўқир кўзларга нури бино ато этдинг.\nҲаёт кимга асал, кимга қанд берган.\nСаркаш, деб, эй дўстим, койима мени,\nҲаёт қизиқ. Раият ҳар кимга юзаки: қадди-қоматига, кийинишига, эгилиб-букилишига, айниқса, ҳозирда, бировни алдай олишига, “ўткир”лигига, дўстини ғийбат қилишига, фоҳишабозлигига, ваъдани бериб, бажармаслигига қараб баҳони ошириб боради. Шундай хислати бор одам зўр, ҳурмати жойида. Камгап-камсуқум, пойчўкирга кун йўқ. Шунинг учун ўшандай кимсалар оддий, содда халиқимизга мудом панд берадилар, ўзларининг нопок қилмишини ўрол қиладилар.\nМенинг ҳам бир дўстим бўларди. Уни “лаҳад”га қўйдим. Йўқ-йўқ, аслида, у тирик. Менга ғараз билан панд берди, оғир туҳмат қилди. Шунда дўстлигимиз тугади. Тушкунликка тушган пайтларимда хонишларингни тинглаб, руҳим кўтарилади. Ахир, сен бундай хасаки, бачкана кимсаларга парво қилмайсан-ку, тўғрими?! Яъни: ”Оқилон пайрави нуқад накунад”.\nЎзни доно билган уч-тўртта нодон,\nБўлмаса кофир, деб қилурлар эълон.\nСен бу сўзларинг маъносини теран англайсан. Шоирнинг кинояли истеҳзоси, аламли қайғуришини ранго-ранг хонишларда тингловчига етказа олдинг. Сўзларнинг ҳар бир бўғини, ҳар бир ҳарфига керакли урғуни бериб, шарқона қироатда куйладинг. Тушунган тингловчи ўшандай жирканч даврадан беза бошлади. Ўзинг эса шунақанги ясама, қоғоз гулни эслатувчи муҳитларни аввал-бошдаёқ тарк этгандинг. Эркин Воҳидов сўзи билан куйлаганингдай:\nШу ширин ёлғонга мендек алданиб қолғон ёмон.\nУшшоқликни энг шаффоф туйғу, деб билдинг ва шундай куйладинг. Ошуқ юрак энг покиза инсонда бўлади. Сен куйлаганда, қанчадан-қанча покиза қалблар хонишингдан малҳам топадилар. Дағал, ҳиссиз юракларга эса бу - наштар бўлиб санчилади.\nИшқсиз бедардларни кўргали йўқ тоқатим,\nЁқмаса, маъзур тутинг, бу ҳолатим, ошиқ бўлинг...\nШерали, сен мағрур эдинг, мағрур бўлиб қолдинг. Халқингдан, иймонингдан ўзга ҳеч ким сенинг тик бошингни эголмади. “Қўшиқчилик – тақдир”, деб билдинг, бир умр мағрурона куйладинг.\nЎзинг мағрур қўшиққа айландинг!\nҲамон шундай куйлаяпсан... Сен қўшиқ куйлаганда, қурғоқ ариқларга сув, қурушқоқ лабларга қизиллик, сўник кўзларга нур келади. Қўшиқ одамни яшашга, демак, курашга чорлайди.\nМенинг озурда кўнглим яшил ҳисларга тўлади:\nКетма Баҳор, кетма-ей, менинг боғимдан...\n“Бешариқ тонги” газетаси. № 117. 1990 йил 2 октябрь.\nМУАЛЛИФДАН: “Бешариқ тонги” газетамизнинг сарғайиб кетган тахламини варақлаётиб мазкурга кўзим тушди, ўқиб, ярам янгиланди...\nХотиралар бирин-сирин қад ростлайверди. Ушбу бадиа газетада чиққанида, бир дилкаш дўстим уч кунгача уйим эшигини тақиллатиб, бот-бот келаверганди, ўпкаси тўлиб: “Лаҳад”га қўйган дўстинг мен эмасми?!”, деб. “Йўқ, асло!”, деганимга ишонмайди, денг. Ахийри бир куни ширакайф бўлиб келди ва “Мендан сенга нима алам ўтди, дўстим?!”, деб йиғлади. Юрак-боврим эзилиб кетди. “Йўқ, асло!”ни энди мен ҳам беихтиёр йиғлаб айтдим. У мен учун, мен эса қоидалари бузуқ дунё учун кўзга ёш олдик. Шунда “Энди ишондим, хайрият, мен эмас эканман!”, деди у енгил тин олиб ва биз қучоқлашиб хайрлашдик. Дўстим Шералининг чин мухлиси эди, қалбан тушунарди... Ҳозир у Инсон орамизда йўқ. Исми Назиржон эди, худо раҳмат қилсин...\nМазкур бадиа 29 ёшга тўлди... Ўша даврда Муҳаммад Мустафонинг ҳадислари яккам-дуккам босила бошлаганди. “Дўстингни ҳаддан ортиқ яхши кўриб юбормагилки, куне келиб душманнинг ишини қилиши мумкин. Душманингни ҳаддан ортиқ ёмон кўрмагилки, куне келиб дўстинг қилмаган яхшиликни қилиши мумкин”, деган ҳадисни ўқиб, ўпкам тўлиб, шашқатор жолам юзимни ювганди...\nБу гапларни бирор таъма учун эсламадим. “Дўстлар” озор берганида, оқкўнгиллик боис нокаслар қитмирлиги қошида ожиз қолганда, бевафо дунёнинг турфа зарбаларига йўлиққанда, Шералининг ашулаларидан паноҳ топганмиз. Ҳамон шундаймиз...\nБу Булбулнинг навозиши юракнинг унча-мунча ҳофиз хониши етиб борол-майдиган энг-энг теран ва нозик торини топиб, черта олади – орзиқиб кетасиз!\nИнчунун, дардсизлик, ҳиссизлик, нафс ва майнавозчилик уфуриб турган, вале халққа ялтироқ рўйжолар, ясама ҳижоларга ўраб кўрсатилаётган ёки руҳиятни сўндирадиган, гўзал туйғулардан қалбда ғурур уйғотолмайдиган “қўшиқ”ларни тингламайман, совуқлиғим ошиб кетади.\nШерали Жўраев – балогардон ҳофиз. Ҳаётда биргина менга келган қанчалаб “бало”ларни, алам, ҳасрат, изтиробларни ғойибона даъф қилди, кўнглимга таскин берди, инсон бўлиб яшашга ундади. Ҳофиз ёрни, Ватанни, эл-улусни, чин дўстни севишни, ифтихор ила ғурурланишни ўргатди. Булҳавасларга бегона бу туйғулар - фақат ўзимга аён... Мендақалар милёнлаб чиқар.\nҲофиз Ватанга, миллатга, тилга, санъатга, иймону виждонга, ор-номусга келган “бало”ларга кўкрак кериб, собит туриб берганини биларсиз?.. Бу - халқимизга аён!\nМен камтарона ҳикоя ва бадиаларимда ҳофизнинг донишмандона, румиёна санъатига кўп мурожаат қилдим. Унга бағишланган каттароқ асарларга ҳам қўл урганман. Ҳали эълон қилинмаган, ҳозирча ўзиму Аллоҳ билади...\nҲофизларни булбулга ўхшатишади. Бизда ичагига сал ош айланиб қолган қўшиқчиларни “фалон булбули”, “писмадон юлдуз” дейиш урфи бор. Қаранг, бошқа қушлардан фарқли ўлароқ, булбул қафасда, тутқунда асло сайрамаскан!.. Ҳа, булбул бўлиш учун булбулхониш ва булбулфеъл бўлиш керак-да. Умуман, ҳар соҳанинг булбули бўлади: булбул шоир – Чўлпон, булбул ёзувчи – Қодирий, булбул муҳаддис – Бухорий... Бундай булбул одамлар тутқунликка, қолипларга сиқмайди. Шералининг ҳаёти ва ижодига боқинг: қолипга тушмай, тутқунда сайрамай яшамоқда. Гапим нотўғри бўлса, ўша жойини олиб ташланг!.. Азизим, бу – аксиома.\nШерали ака – атои худо. Биз Аллоҳга шукрона келтиришимиз лозим.\nБешариқ. 2019 йил 8 декабрь


Уйқуга тўйиш учун қанча ухлаш керак? - Hidoyat.uz\nАсосий саҳифа Жамият Саломатлик Уйқуга тўйиш учун қанча ухлаш керак?\nЧоп этилди Yanvar 17, 2020 Уйқуга тўйиш учун қанча ухлаш керак?da fikr bildirishni o'chirish\nБир қарашда, ҳаммаси оддий кўринади: мириқиб олиш учун иложи борича кўпроқ ухлаш керак. Аммо бу ҳаммаси эмас.\nНима учун кўп ухлаш кам дам олиш каби ёмон?\nУйқуга тўймасликнинг салбий оқибатлари кўп: чарчоқ ва диққатни йўқотишдан тортиб бир дунё кофе ичмагунча ўзини уйғоқ ҳис қилмасликкача. Бу ҳолат мураккаб сессияни топширган ёки «эртага — охирги муддат» ибораси у учун жуда яхши таниш бўлган ҳар бир кишига маълум. Бироқ, керагидан ортиқ уйқу ҳам жиддий муаммоларга олиб келиши мумкин.\nДеярли бир ярим миллион катта ёшли инсонлар иштирок этган кенг миқёсли тадқиқотда қизиқарли статистик қонуният аниқланди. Кунига 6 соатдан кам ухлайдиган одамларнинг одатий 8 соатлик дам олиш имкониятига эга инсонларга қараганда ҳар қандай соғлиқ муаммосидан барвақт ўлим топиш хавфи 12 фоизга юқори деб топилди. Аммо ҳар куни 9 соатдан кўпроқ ухлашни яхши кўрадиганлар учун ушбу таҳлика янада кўп — 30 фоизгача!\nШунингдек, инсонда 8-9 соатдан кўп ухлаш билан ўтказиш истаги доимий равишда пайдо бўлиши юрак-қон томир касалликларининг хавфли белгисидир.\nУмуман олганда, узоқроқ ухлаш баъзан яхши танлов албатта. Аммо эркаланмасдан уйқуни муайян меъёрлар ичида тутишга ҳаракат қилиш маъқул. Бундан ташқари, айни меъёрлар аллақачон ҳисоблаб чиқилган.\nСамарали ва соғлом бўлиш учун қанча ухлаш керак?\nАмерикалик мутахассислар бу савол устида жиддий бош қотиришди. Улар дунёнинг етакчи олимлари — уйқу мутахассислари, шунингдек соғлиқни сақлаш соҳасидаги нуфузли ташкилотларнинг вакиллари: неврологлар, психиатрлар, геронтологлар, педиатрлар орасидан танлаб олинган экспертлар гуруҳини тузишди…\nТадқиқотчилар икки йил давомида уйқу, унинг тана ва фаровонликка таъсири билан боғлиқ илмий нашрлар ва ҳисоботларни диққат билан ўрганиб чиқишди. Натижада, ёшга қараб дам олиш давомийлиги бўйича янгиланган тавсиялар пайдо бўлди:\nЯнги туғилган чақалоқлар (0-3 ой) — 14-17 соат.\nЧақалоқлар (4–11 ой) — 12-15 соат.\nБолалар (1-2 ёш) — 11-14 соат.\nМактабгача ёшдаги болалар (3-5 ёш) — 10-13 соат.\nКичик мактаб ўқувчилари (6–13 ёш) — 9-11 соат.\nЎсмирлар (14-17 ёш) — 8-10 соат.\nЁшлар (18-25 ёш) — 7-9 соат.\nКатталар (26-64 ёш) — 7-9 соат.\nКекса одамлар (65 ва ундан катта) — 7-8 соат.\nРақамлар ҳар бир кишининг индивидуал хусусиятлари билан боғлиқ. Яъни, бизга керак бўлган уйқу миқдори нафақат ёшга, балки турмуш тарзи, фаоллик даражаси ва саломатликнинг умумий ҳолатига ҳам боғлиқ.\nУйқуга тўйишни бошлашнинг ягона усули бу уйқунинг давомийлигини соғлом чегаралар ўртасида тутишдир.\nКўпинча шундай бўладики, соат 23:00 да ухлашга ётиб, соат 6:30да уйғонасиз. Аммо, тавсия этилган меъёрга амал қилган бўлсангиз ҳам ўзингизни етарлича ухламагандек ҳис қиласиз.\nСабаби шундаки, уйқу циклик ҳодиса. У ҳар бири тахминан 90 дақиқа давом этадиган 5-6та вақт оралиғидан иборат. Циклнинг бошида уйқуга кетамиз, ўртага яқинроқ — қаттиқ ухлаймиз. Охирига келиб эса, тана осонгина уйғонишга тайёр — мусиқа ёки айтайлик, қуёш нуридан.\nҚисқача хулоса: Тез ва бардам уйғониш учун вақтни тўғри тақсимланг.\nЯна бир тавсия — уйқу сифатини кузатадиган ва ўз вақтида уйғотадиган мобил дастурлардан бирини ишлатиш ҳам мумкин. Замонавий смартфонларнинг ҳар бирида уларни учратиш мумкин.


«Барселона» ва «Ливерпул» қозонида тобланган юлдузлар\n18.12.2017 14:55 0 161\nКаталониянинг «Барселона» клуби «Ливерпул»нинг 25 ёшли ҳужумкор ярим ҳимоячиси Филипе Коутинони ўз сафига қўшиб олиш ниятидан қайтмаяпти. Жорий йилнинг ёзида каталонияликларнинг бир неча таклифини рад этган Англия клуби вакиллари ниҳоят бразилиялик футболчини сотишга тайёр кўринади. Сўнгги пайтларда пайдо бўлган хабарларга кўра, мерсисайдликлар ярим ҳимоячини 145 миллион еврога сотишга тайёрлар. Бордию ана шу трансфер амалга ошгудек бўлса, бу икки клуб сафида порлаган юлдузларнинг сони яна биттага кўпаяди.\nБиз ана шундай юлдузларнинг бир нечтасини эслашга қарор қилдик.\nДзюдо спорт турида қора белбоғ соҳиби – Будевейн Зенден 1976 йили Голландиянинг Маастрихт шаҳрида дунёга келган. 1998 йили «Барселона»га Эйндховеннинг «ПСВ» клубидан келиб қўшилган голланд каталонияликлар сафида 2001 йилгача жами 64 та учрашувда иштирок этиб, рақиблар дарвозасига бор-йўғи 2 та тўп киритди. Шундан сўнг 2001-2005 йиллар давомида Англиянинг «Челси» ва «Мидлсбро» клублари сафида ҳаракат қилди.\n«Ливерпул»га ўтганида анча тажрибали ва маҳоратли деб ҳисобланган Зенден уч йил давомида бор-йўғи 23 ўйинда ҳаракат қилиб, клублар сафидаги энг катта ютуқларини ҳам айнан Мерсисайд жамоаси билан қўлга киритди. У Англия кубоги ва суперкубоги, шунингдек, Европа суперкубогини қўлга киритган.\nЛуис Гарсия «Барселона» футбол мактаби тарбияланувчиси ҳисобланади. У Испанияда Каталония суперклубидан ташқари яна «Тенерифе», «Атлетико» ва «Валядолид» жамоалари сафида ҳаракат қилган. Одатда ҳужумкор ярим ҳимоячи ролида тўп тепган Луис Англияда тезда ўз ўрнини топди. «Ливерпул»га уни 2004 йилда «Тенерифе»даги устози Рафаэл Бенитес таклиф қилган эди.\nЛуис Гарсия «Ливерпул» сафида 2004 йилнинг 29 августида «Болтон»га қарши баҳсда илк бор майдонга тушиб, мавсум давомида рақиблар дарвозасига 8 та тўп киритди. «Ливерпул»нинг 2004/05 йилги Чемпионлар лигасидаги ғалабасида унинг ўрни ҳам беқиёс. Гарсия «Ювентус» (1/4 финал) ва «Челси»га (1/2 финал) қарши баҳсларда ғалаба тўпини киритди ва финалда «Милан»га қарши баҳснинг асосий қаҳрамонларидан бири бўлди.\nИспания пойтахти Мадридда туғилган Пепе Рейна номини Ливерпулда жуда қадрлашади. У мерсисайдликлар таркибида тўрт бор Премер-лиганинг энг яхши дарвозабони деган номга сазовор бўлган. Рейна, шунингдек, Испания, Англия, Италия ва Германияда фаолият юритган дастлабки дарвозабон саналади.\n13 ёшида «Барселона» академиясига келган дарвозабоннинг каталонияликлар таркибидаги дебюти беш йил ўтгач содир бўлди. 2000-2002 йиллар давомида у жамоаси учун премерода 30, евролигада 11 та ўйин ўтказди. Жумладан, 2001 йил УЕФА кубогининг ярим финалида «Ливерпул»га қарши иккита ўйинда иштирок этиб, гол ўтказиб юборишга ҳам улгурди.\nРейна «Ливерпул»га 2005 йилда – испаниялик мураббий Рафаэл Бенитеснинг ташаббуси билан «Вилярреал»дан трансфер қилинди. У жамоага келгач, 2005 йилги чемпионлар лигаси қаҳрамонларидан бири ҳисобланган Ежи Дудекни захира ўйинчисига айлантира олди.\n«Ливерпул»га аввалига ижара асосида келган футболчи 2008 йилнинг февралида илк шартномасини имзолади. Маскерано Ливерпулдаги фаолиятида умумий ҳисобда 94 ўйинда иштирок этди ва жамоанинг етакчилардан бирига айланди.\n2010 йилнинг 30 августида «Барселона» билан шартнома имзолаган футболчи 10 кундан сўнг Испания чемпионати доирасидаги илк ўйинда захирадан майдонга тушди. Аммо унинг кейинги баҳсларда асосий таркибга кириши анча қийин кечди. Хави ва Бускетс билан майдон марказидаги рақобатга киришишга тайёр турган Маскерано учун бош мураббий ҳимоя марказидан жой ҳозирлади. Жароҳат олган жамоа сардори Карлес Пуйол ўрнига муносиб номзод керак эди...\nУругвайнинг «Насионал» клубида тарбия топган Луис Суарес 19 ёшида Европага йўл олади. 2011 йилнинг январида Амстердамнинг «Аякс» клубидан 26,5 миллион евро эвазига «Ливерпул»га ўтди.\n2012 йили «қизиллар» таркибида Англия лига кубогини қўлга киритган уругвайлик йигит 2014 йили Англия Премер лигасининг энг яхши ўйинчисига бериладиган совринни қўлга киритиб, совриннинг европалик бўлмаган дастлабки соҳибига айланди. Шу йили у Криштиану Ронуалду билан биргаликда «Олтин бутса»га ҳам эга чиқди.\nИкки йил ўтиб форварднинг 81 миллион евро эвазига «Барселон»га ўтгани эълон қилинди. Суарес ўзининг илк мавсумидаёқ жамоадошлари билан «кўк-анорранглилар» сафида Испания чемпионати, кубоги ва УЕФА Чемпионлар лигасини ютиб, «олтин хет-трик»ни қайд этди. 2016 йили Суарес Испанияда йил футболчиси, Европада яна бир бор олтин бутса соҳибига айланди.


Ўн йилликнинг энг муҳим юзта гаджети рейтинги: етакчи – салкам ўн йиллик смартфон! - Terabayt.Uz\nThe Verge нашри йил якунида нафақат 2019 йилнинг ўзи, балки ўн йиллик бўйича ҳам айрим натижаларни эълон қилди. Шу жумладан, охирги ўн йилда пайдо бўлган, инсоният учун муҳим аҳамият касб этган девайсларнинг юзталик рейтингини чиқарди.\nThe Verge талқинига кўра, якунига етаётган декаданинг энг муҳим гаджети – 2010 йилда чиққан iPhone 4 смартфони экан. Таҳлилчилар бу қурилманинг етакчилигига сабаб қилиб бир нечта омилларни келтиришган.\nЖумладан, унинг дизайни келажакда смартфонлар қандай бўлишини белгилаб берган. Шунингдек, айнан iPhone 4 бозордаги илк юксак аниқликдаги экранга эга бўлган. Apple смартфонларида олд камера ушбу моделдан қўллана бошлаган ва унинг бош камераси ҳам юқори сифатли.\nИккинчи ўринга Amazon Echo «ақлли» колонкасини лойиқ кўришган: у нафақат янги йўналишга асос солган, балки овозли ёрдамчиларнинг тараққиётига катта туртки берган. Кучли учликни 2013 йилги MacBook Air ноутбуки якунлаб берган – у ўз даври учун бетакрор мобил шахсий компьютердир.\nЭнг муҳим қурилмаларнинг ТОП-ўнталиги қуйидагича:\nЮзталик рейтингда, шунингдек, Apple iPad Air 2 (11-ўрин), Nintendo Switch консоли (15-ўрин), DJI Phantom (23-ўрин), Raspberry Pi (32-ўрин), GeForce GTX 1070 (42-ўрин), селфи-таёқча (58-ўрин), спиннер (87-ўрин) ва Google Glass (100-ўрин) ҳам бор.\nЎҚИНГ: Google'дан бу йил энг кўп нималарни сўрашди?\n#Amazon #Amazon Echo #Apple #Apple iPhone #Apple iPhone 4 #MacBook Air #смартфонлар #Apple MacBook Air


Хитой арзонлашаётган рус компаниялари улушини сотиб олмоқчи - zarnews.uz\nХитой арзонлашаётган рус компаниялари улушини сотиб олмоқчи\nАйни кунларда Хитой Россиянинг “Газпром”, “Русал” ва бошқа энергетика, хомашё компаниялари акцияларини сотиб олиш ёки мавжудларини ошириш имкониятини кўриб чиқмоқда.\nПекин ўзининг давлат фирмалари, жумладан China National Petroleum Corp., China Petrochemical Corp., China Aluminium Corp. ва China Minmetals Corp. билан Россия компаниялари ёки активларига сармоя киритиш имкониятлари ҳақида музокаралар олиб бормоқда. Ҳар қандай келишув Хитой импортини кўпайтиришга қаратилган бўлади, чунки ХХР ўз энергия ва озиқ-овқат хавфсизлигини мустаҳкамлашдан тобора кўпроқ манфаатдор, дейди экспертлар.\nНашрнинг таъкидлашича, мунозаралар дастлабки босқичда ва келишувларга олиб келмаслиги мумкин. Айрим хабарларга кўра, Хитой ва Россия энергетика компаниялари ўртасида музокаралар бошланган. Украинадаги вазият Пекинга босимни оширди, чунки мамлакатда энергия, металлар ва озиқ-овқат нархи мисли кўрилмаган даражага кўтарилди.\nНархлар ошишининг иқтисодга таъсиридан хавотирланган амалдорлар товар етказиб бериш хавфсизлигини таъминлашга устувор аҳамият бериш тўғрисида буйруқлар чиқарди. Хитой Европа ва Америка компанияларининг Россиядан оммавий равишда чиқиб кетишига қарамай, Россия билан нормал савдо алоқаларини давом эттиришга ваъда берган.


Россия ташқи ишлар вазири АҚШнинг афғон ҳарбийларини жойлаштириш режаси бўйича Марказий Осиё давлатлари тўғри қарор қабул қилишига умид билдирди - Daryo\n23:11, 16.07.2021 17524\nРоссия ташқи ишлар вазири АҚШнинг афғон ҳарбийларини жойлаштириш режаси бўйича Марказий Осиё давлатлари тўғри қарор қабул қилишига умид билдирди\nРоссия ташқи ишлар вазири Сергей Лавров 16 июль куни бўлиб ўтган «Марказий ва Жанубий Осиё: минтақавий боғлиқлик. Таҳдидлар ва имкониятлар» мавзусидаги халқаро конференция якунлари бўйича журналистларга берган интервьюсида афғон аскарларини Марказий Осиё мамлакатларида жойлаштириш режасига муносабат билдирди.\n«Америкаликларнинг режасига келсак, улар буни яширмаяпти, фаол равишда ошкор қиляпти. Биринчидан, Марказий Осиё ва Покистон мамлакатларини америкаликлар Афғонистондан олиб чиқиб кетаётган ҳарбий инфратузилманинг бир қисмини жойлаштиришга кўндиришга ҳаракат қилмоқда. Аммо Покистон ва Ўзбекистон бундай бўлмаслигини расман маълум қилган. Улар ўз ҳудудларида бундай инфраструктурани жойлаштирмоқчи эмас», — деган Лавров.\nУнинг таъкидлашича, Марказий Осиё ва Россия Ташқи ишлар вазирликлари раҳбарларининг учрашувида ушбу давлатларнинг ҳеч қайси бири ўз ҳудудлари ва аҳолисини бундай хавфга дучор қилиш ниятини билдирмаган.\nМарказий Осиё давлатлари раҳбарлари бу ниятлардаги барча хавф-хатарларни яхши тушунмоқда ва ўз манфаатларидан келиб чиқиб тўғри қарор қабул қилади.\n«Америкаликларнинг яна бир ташаббуси — улар билан ҳамкорлик қилган афғонларни мамлакатдан олиб кетиш ва Марказий Осиё давлатлари ҳудудларига вақтинча ёки доимий равишда жойлаштиришга ҳаракат қилаётганини муҳокама қилдик. Дастлаб, гап 10 минг киши ҳақида кетганди. Яқинда мен АҚШдаги турли хил сиёсий илм-фан марказларида америкаликлар мунозаралари доирасида йил охирига келиб юз минг кишилик рақам қайд этиб ўтилганини эшитгандим. Бугун ҳам марказий осиёлик ҳамкасбларим томонидан айтиб ўтилди. Улар бу ниятлардаги барча хавф-хатарларни яхши тушунмоқда. Умид қиламанки, улар ўз манфаатларидан келиб чиқиб тўғри қарор қабул қилишади», — деб таъкидлаган Россия ташқи ишлар вазири.\nЭслатиб ўтамиз, Президент матбуот котиби Шерзод Асадов Америка ҳукумати томонидан Ўзбекистонга афғон аскарларини вақтинча ўзининг ҳудудида сақлаб туриш бўйича сўров бўлмаганини маълум қилганди. «АҚШ томонидан бундай сўров бўлганини мен билмайман. Ўзбекистонга ҳеч қандай расмий таклиф бўлмаган. Биз бу вазиятда, аввало, Афғонистонни гуманитар ва иқтисодий томондан қўллаб-қувватлаб, ёрдамимизни кўрсатишимиз мумкин», — деган эди Шерзод Асадов.\nШунингдек, 2012 йилда қабул қилинган «Ўзбекистон Республикасининг ташқи сиёсий фаолияти Концепциясини тасдиқлаш тўғрисида»ги ва «Мудофаа тўғрисида»ги қонунга мувофиқ, Ўзбекистон ҳудудида ҳеч қандай хорижий ҳарбий базаларнинг жойлаштирилиши мумкин эмаслиги ва Ўзбекистон ҳеч қандай ҳарбий-сиёсий блокларга ҳам қўшила олмаслигини айтганди.\nМавзуга доир: «Америкаликлар эмас, минтақа давлатлари ҳал қилади». Сергей Лавров Америка базаларининг Марказий Осиёда пайдо бўлиши мумкинлигига изоҳ берди\n22:43, 05.10.2021 97117\n13:25, 28.09.2021 108193\n06:59 Бугун 2782\n23:58, 18.10.2021 8536\n23:43, 18.10.2021 6924\n22:19, 17.10.2021 96412\n07:34, 17.10.2021 79149\n19:20, 17.10.2021 69616


Фотожамланма: «Дакар-2017» - Парагвайдан Аргентинагача\n15:37 / 11.01.2017\nЖанубий Америкада “Дакар” ралли марафони давом этмоқда. У Парагвай пойтахти Асунсьон шаҳрида 2 январь куни бошланган бўлиб, Аргентина пойтахти Буэнос-Айресда 14 январь куни ўз ниҳоясига етади.\nҲар йилги “Дакар-2017” раллисига франциялик Тьерри Сабин томонидан асос солинган. У 1978 йилдан бери ўтказиб келинади. Ралли Жанубий Америкага кўчирилишидан аввал (2009) Сенегал пойтахти – Дакар шаҳрида бошланиб, ўз якунига етган.\nПойгаларда профессионал спортчилар билан бир қаторда, ҳаваскорлар ҳам иштирок этади. Унда ралли автомобилларидан ташқари, мотоцикллар, квадроцикллар ва юк машиналари ҳам ғолиблик учун кураш олиб боради.\nKun.uz раллининг ўтказилган босқичлари фотогалереясини тақдим этади.\nРаллининг 3-босқичи (Сан-Мигель-де-Тукуман - Сан-Сальвадор-де-Жужуй), 2017 йилнинг 4 январь куни\nРаллининг 1-босқичи (Асунсьон - Ресистенсия), 2017 йилнинг 2 январь куни\nРаллининг 8-босқичи (Уюни - Сальта), 2017 йилнинг 10 январь куни\nРаллининг 7-босқичи (Ла-Пас - Уюни), 2017 йилнинг 9 январь куни\nРаллининг 6-босқичи (Оруро - Ла-Пас), 2017 йилнинг 7 январь куни\nРаллининг 4-босқичи (Сан-Сальвадор-де-Жужуй - Туписа), 2017 йилнинг 5 январь куни\nРаллининг 5-босқичи (Туписа - Оруро), 2017 йилнинг 6 январь куни\n13:37 / 23.05.2018\nПарагвай Ал-Қудсда элчихонасини очди\n15:45 / 21.05.2018


Ўзбекистонликлар Саудия Арабистонида қассобчилик қилиши мумкин - UzNews.uz\nТашқи меҳнат миграцияси агентлиги бу борада Ислом тараққиёт банки вакиллари билан музокара ўтказди.\nТашқи меҳнат миграцияси агентлиги, Ўзбекистоннинг Саудия Арабистонидаги элчихонаси ва Ислом тараққиёт банки вакиллари иштирокида видеоконференцалоқа шаклида учрашув ўтказилди. Бу ҳақда Ташқи меҳнат миграцияси агентлиги Матбуот хизмати хабар берди.\nУчрашувда Ҳаж мавсумида Ўзбекистон фуқароларини Саудия Арабистонига қассобчилик ишларига жалб қилиш масалалари муҳокама қилинган. Хусусан, номзодларга қўйиладиган талаблар, иш шароитлари ва бошқа ташкилий масалалар бўйича фикр алмашилган.\nМаълум бўлишича, томонлар яқин вақт оралиғида фуқароларни қассобчиликка жалб қилиш бўйича Ўзбекистондаги мавжуд имкониятлар, хусусан шариат асосида Ҳаж мавсусмида қурбонлик учун ҳайвонни сўйиш тажрибаси, араб ёки инглиз тилини билиш даражаси, фуқароларни ушбу соҳага тайёрлаш имкониятларини ўрганиш бўйича ишларнинг олиб борилишини маълум қилди.\nҚайд этилишича, музокаралар натижаси бўйича қўшимча маълумотлар бериб борилади.


Вақтингизни тўғри тақсимлашга ёрдам берувчи 7 маслаҳат - XABARDOR.UZ\nВақтингизни тўғри тақсимлашга ёрдам берувчи 7 маслаҳат\nДунёда биз билишни истаган нарсалар жуда кўп, бироқ вақт кам. AdMe.ru кунингизни самарали ташкиллаштириш ҳамда ўйлаган барча ишларингизни амалга оширишга ёрдам берадиган 7 маслаҳат билан ўртоқлашди.\nБарча ишларингиз ва режаларингизни ёзиб боринг, ҳатто уларни эсдан чиқармаслигингизга ишончингиз комил бўлса ҳам\nКундалик ишларингиз, ўқигингиз келган китоблар, кўришни мўлжаллаган фильмлар рўйхатини тузинг.\nХарид қилиш керак бўлган озиқ-овқат маҳсулотлари ва ҳаттоки истаклар рўйхатини тузиш - бу кичик, лекин фойдали одат сизга ҳеч нарсани эсдан чиқармаслик ва барча ишларни тўғри режалаштириш имконини беради.\n"Бекорчи" вақтни ақл билан сарфланг\n"Бекорчи вақт" - бу юмушлар орасидаги бўшлиқлар: жамоат транспортида юриш, навбат пойлаш, дўстлар ва ҳамкасбларни кутишга кетадиган вақт. Вақтингизни телефондаги бефойда "ўйинчоқ"ларга сарфламанг, яхшиси анчадан бери ўқигингиз келган китоб мутолаа қилинг, ўзингиз билан хорижий тил дарслигини олиб юринг, маърузаларни ўқинг ёки скетчбукда расм чизинг.\nРекламага вақтингизни сарфламанг - севимли фильмларингизни юклаб олинг ёки онлайн томоша қилинг\nБугунги кунда реклама телевидение эфирининг кўп вақтини олади, телекўрсатувлар ёки сериаллар реклама туфайли бир ярим баробар узоқ вақт давом этади. Қимматли вақтингизни тежанг, севимли телешоу, фильм ёки сериалингизни юклаб олинг - шунда сиз реклама кўришга ортиқча вақт сарфламайсиз ва бўш соатларингизни бошқа фойдали ишлар устида ўтказасиз.\nКун давомида қилаётган ишларингизни ёзиб боринг ва таҳлил қилинг\nТажриба ўтказиб кўринг: 2-3 кун кетма-кет қилаётган барча ишларингиз ва уларга кетаётган вақтни ёзиб боринг. Шундан сўнг уни диққат билан ўрганиб чиқинг - ўшанда қимматли вақтингиз нималарга сарфланаётганини тушуниб етасиз. Почтани текшириш ёки ижтимоий тармоқларни саҳифалашга қанча вақт кетганини кўриб, ўзингиз ҳайрон қоласиз.\nЎз мажбуриятларингиз ва ишларингизни яқинларингизга ишониб топширинг\nУй ишлари рўйхатини ўрганиб чиққач, уларнинг баъзиларини яқинларингизга топшириш мумкинлиги ҳақида ўйлаб кўринг. Масалан, турмуш ўртоғингиз сизнинг ўрнингизга чиқинди тўкишга чиқиб келиши мумкин, болаларингиз эса - ёшига тўғри келувчи уй юмушларини бажаришда ёрдам беришади.\nКичик юмушларингизни кунма-кун тақсимланг\nБаъзи ишларга кам вақт кетади: 5-15 дақиқа. Ана шундай юмушлар рўйхатини тузинг ва ҳар куни биттадан бажаринг. Бу жавондаги чангларни артиш ёки хона ўсимликларига сув қуйиш бўлиши мумкин. Ишларингизни бундай тақсимлаш йирик, кўп босқичли ишни осонлаштиришда ёрдам бериши шубҳасиз.\nҲолдан тойганда эмас, мунтазам равишда дам олинг\nҲар бир соатнинг 10 дақиқасини дам олишга, ҳафтанинг бир кунини эса - буткул ўзингизга ажратинг. Шунда сиз камроқ чарчайсиз ва кўпроқ ишларга улгурасиз. Ёдингизда бўлсин, ишларингизнинг самарадорлиги сизнинг кучингизга боғлиқ, шу боис дам олиш учун вақтингизни қизғанманг.


"ЯШИРИНГАН" "50", ЎЧГАН ВА ҒАЙРИ ЙЎЛ БЕЛГИЛАРИ\nИчки ишлар вазирлиги Йўл ҳаракати хавфсизлиги бош бошқармаси ўтган ойда Қашқадарёда 10 кун ичида 10 та йўл-транспорт ҳодисаси содир бўлгани ҳақида маълумот берганидан хабарингиз бордир.\nУнда айтилишича, белгиланган тезликка риоя этмаслик, қувиб ўтиш қоидаларини бузиш, светофорнинг "қизил чироқ" ишорасига риоя этмаслик, ҳаракат вақтида телефондан фойдаланиш билан бир қаторда, йўл-транспорт ҳодисасини келтириб чиқарган сабаблар сирасида пиёдалар учун йўлни кесиб ўтишга етарли шароитлар йўқлиги, велосипедчилар йўлаги мавжуд эмаслиги сабабли уларнинг йўлга чиқиб кетиши, ҳайдовчининг пиёдани кўрмай қолиши, об-ҳаво шароитлари ёмонлиги каби омиллар бор.\nЎша ўн кунда мамлакат бўйича 126 та йўл-транспорт ҳодисаси юз берган бўлса, уларда ҳодиса жойида 30 киши, 11 киши шифохонада вафот этгани, 136 киши тан жароҳати олгани жуда аянчли рақамлар, ачинарли ҳолатдир.\nТўғри, аксар йўл-транспорт ҳодисалари ё пиёда, ё ҳайдовчи айби билан юз беради, бундан кўз юмиб бўлмайди. Аммо яна бир ҳолат борки, бу йўл шароитлари билан боғлиқ сабаблардир. Бинобарин фотокамерамиз объективи бу гал айни шу масалага қаратилгани бежиз эмас.\nКузатишларимиз йўлларимизда, йўл белгилари билан боғлиқ муаммолар етарлича эканини кўрсатди.\nЧироқчи тумани Янгиобод кўчасидаги ҳолатга эътибор беринг.\nМактаб яқинидаги йўлда болалар ўтиш йўлаги ҳамда тезликни "50"дан оширмаслик хусусидаги огоҳлантирувчи белги ўрнатилган. Бироқ арча дарахти шохлари тарвақайлаб ҳар иккала белгини яшириб қўйганига нима дейсиз? Ўз-ўзидан тегишли огоҳлантиришни кўрмаган ҳайдовчининг ҳали йўл қоидаларини тузук-қуруқ англамайдиган болалар уззу-кун ўтиб-қайтадиган йўлда тезликни оширмаслигига кафолат йўқ.\nҚарши шаҳридан Ғузор-Шаҳрисабз томонга отланаркансиз, пиёдалар ўтиш йўлаги борлиги ҳақида огоҳ этадиган белгига\nкўзингиз тушади. Белгида ҳеч бир ғайритабиийлик йўқ, бироқ на "зебра" чизиғи борлиги, бўлганда ҳам йўлнинг охири йўқлиги, яъни шу "пешеход"га ишониб йўл кесиб ўтаётган одам металл тўсиндан ҳатлашга мажбурлиги кишини ҳайрон қолдиради.\nНариги томонга ўтиш имкони йўқ экан, пиёдалар ўтиш йўлаги ҳақида белги ўрнатиб, йўлга чизиқ чизмаслик - мулойим айтганда, бефаросатлик деб аталади.\nЭнди Якабоғ туманидаги мана бу белгига\nқаранг. Ўрнатилган ишорага кўра, бу йўлда тезликни "70"дан оширмаслик керак. Буниси тушунарли. Аммо шу белги остидаги "00" рақамлари нимани англатади? Тезликни шу кетишда 100 метргачами ё минг метргача оширмаслик керакми, билолмайсиз. Аниғини, шу яқин-атрофда рейд ўтказаётган йўл ҳаракати хавфсизлиги ходимлари ҳал қилади. Улар истаса, минг метр, истаса, икки минг метр, деб қолишлари ҳам мумкин. Нима қиласиз, чидайсиз... Боз устига ярми йўқ шу белгининг ҳам бир қисмини тут шохлари тўсиб турибди.\nБуниси-ку майли, йўл белгиларини тўғри келган одам ўрнатиб кетаверишини қандай изоҳлаш мумкин? Бир муддат аввал Қарши туманида боғча очилиб, унинг яқинидаги йўлга тезликни чеклаш ҳақида баннер илиб белги қўйишди. Ҳатто ана шу баннерга таяниб, ЙПХ ходимлари бир неча кун тадбир ўтказгани ҳам бор гап. Чироқчи туманидаги мини-стадион масъуллари эса ўз ҳудудига биров яқин йўлашини ёқтирмайди шекилли, қўлбола белги ўрнатиб олиб, машина қўймаслик хусусида огоҳлантиришибди.\nХўш, йўл белгилари ўрнатилиши, амал қилишини кимдир назорат қиладими ўзи?\n- Йўл белгилари ҳар йили кўрикдан ўтказилиб, туман йўл идоралари, вилоят махсус эксплуатация-монтаж бўлимига тавсия берилиб, тақдимнома киритилади, - дейди вилоят ИИБ йўл ҳаракати хавфсизлиги бошқармаси масъул ходими Бекзод Пирназаров. - Ўтган йили айнан йўл белгилари бўйича тегишли масъулларга нисбатан 25 та протоколь тузилган, камчиликлар ўз вақтида бартараф этилмаган ҳолларда прокуратурага берилган. Кўпинча сифатсиз бўёқлардан фойдаланишади, камида 3 ой туриши керак бўлган белги қисқа вақтда ўчиб кетади. Бундай камчиликлар кўплаб топилади.\n- Биз ички ва умумфойдаланишдаги йўлларга масъулмиз, - дейди вилоят ҳокимлиги ҳузуридаги вилоят махсус эксплуатация-монтаж бўлими бошлиғи Меҳрож Қобилов. - Туманларнинг эса фақат шаҳар қисмида йўл белгиларини ўрнатамиз. Бўлимимизда 40 ходим фаолият кўрсатади. Ўтган йили "Ўзавтойўл" ДУКдан 1732 та белги келтириб ўрнатдик. Бу йил 2 минг атрофида белги қўймоқчимиз. Кунига 30 тача белги янгилаймиз. Бизнинг фаолиятимиздан шикоят кам, кўп эътирозлар "облдор"дан бўлади. Лекин бизда ҳам натижа яхши бўлиши учун иш қуроли, техника етарли бўлиши керак, бири 1983, бошқаси 1992 йилда ишлаб чиқарилган машиналаримиз бор, эски тракторлар, техникалар билан узоқ ҳудудларга бориб ишлаб бўлмайди. Туманлардаги камчиликларга асосан техника сабаб.\nТегишли масъулларнинг сўзларидан англашилаяптики, йўл ҳаракати хавфсизлиги тизими йўл белгилари бўйича кўрик ўтказганида, ё биз кўрган камчиликларни кўрмаган, ё бўлмаса, улар киритган тавсияю тақдимномалар ижроси бажарилмаган. Нега бажарилмаганини эса масъул келтирган важлар у қадар оқламаётгандек.\nНима бўлганда ҳам кўплаб бу йўл белгилари ғайри бир ҳолда турибдики, улар орқали турли фалокатлар, адолатсизликлар бўлмайди, деб ҳеч ким айтолмайди. Ўйлаймизки, мутасаддилар айни масалага кечиктирмай эътибор қаратишади.


IKEA 46 миллион доллар товон пули тўлайди\n7 Янв 2020 1226\nШвециянинг IKEA компанияси фарзанди кўкрагига комод (кийим-кечак турадиган тортмали жавон) тушиб кетиши оқибатида вафот этгани туфайли бир оилага 46 миллион доллар товон пули тўлайди, дея хабар беради CBS News маълумотига таянган lenta.ru.\n2017 йилда калифорниялик икки ёшли Йозеф Дудекнинг кўкрагига Malm сериясидаги комод тушиб кетган. Боланинг онаси Жолин Дудек мебель «нобарқарор қилиб лойиҳалаштирилгани» ва хавфсизлик стандартларига жавоб бермаслигини айтган.\nҚайд этилишича, бундай комодлар 10 кишининг ўлимига сабаб бўлган. 2016 йилда IKEA Malm сериясидаги комод тушиб вафот этгангани сабабли америкалик уч оилага 50 миллион доллар товон пули тўлаган.\nIKEA – ишлаб чиқарувчи-савдо компаниялари гуруҳи бўлиб, 1943 йил Швецияда тадбиркор Ингвар Кампрад томонидан ташкил этилган. Бугунги кунда у дунёнинг бир қанча мамлакатларда ўз ишлаб чиқаришига эга мебель, интерьер буюмлари, тўқимачилик ва идиш-товоқ маҳсулотлари савдоси билан шуғулланувчи йирик тармоқ ҳисобланади.


Жангчи аёллар — Рондо Роузи ва Холли Холм ўртасида реванш ўтказилиши маълум қилинди\n20:02 / 04.12.2015\nМутлақ кураш чемпионати раҳбари Дэйна Уайт ташкилотнинг енгил вазн тоифасидаги курашчиси Ронда Роузи ватандоши Холли Холм билан реванш жанги ўтказишга ҳақли. Бу ҳақда Sport.es маълум қилмоқда.\n“Ронда енгиб бўлмас жангчи эди. У бизнинг спорт туримизни янги босқичга кўтарди. У рақибларини 30 сонияга бормай енгарди. Бу жанг бўлиб ўтади, аммо аниқ вақтини билмайман. Бундан ташқари, Холм ҳам Роузининг реванш жангини ўтказишга ҳақли эканини эътироф этган”, — деди Уайт.\n19 ноябрь куни Роузи шифокорларнинг тавсияси билан ярим йилгача жанг ўтказмаслиги тўғрисидаги хабарлар пайдо бўлган эди.\nМаълумот учун, 15 ноябрь куни америкалик жангчи аёл UFC спорт туридаги карьераси давомида Холмдан биринчи мағлубиятни қабул қилиб олган эди. Жангнинг иккинчи роундида Роузи чуқур нокаут ҳолатига тушиб қолган, шундан сўнг уни шифохонага ётқизишган эди. Унгача 28 яшар жангчи аёл чемпионат доирасида олти учрашувда олти ғалабага эришган эди.


Анбар биби мақбараси ХIV-ХV асрлар зиёратгоҳи\nАнбар биби (Анбар она) мақбараси Занги ота умумий мажмуа таркибига кирган тарихий архитектура ёдгорлигидир. Мақбара аслида улуғ аёлнинг номи учун бунёд этилган бўлиб, Анбар биби номи тарихда «Меҳрибон ва саховатли улуғ она» тимсолида муқаддас саналган. Сулаймон Ҳаким ота Боқирғоний асли Хоразмдан бўлиб, тариқат илмининг намояндаларидан Хўжа Ахмад Яссавийнинг муриди ҳамда Занги отанинг устози ҳисобланган. Мақбарани Амир Темур ўз даврида унинг улуғлигини ҳисобга олиб, Занги ота мақбараси каби маҳобат билан бунёд этишга буюрган. Мақбарадаги хилхоналарда жойлашган қабрнинг бирига Анбар биби ва иккинчисига Сулаймон Ҳаким ота Боқирғонийнинг онаси дафн этилганлиги аниқланган.\nАнбар биби мақбарасининг ҳозирги кунгача асл қиёфаси деярли сақланиб, унинг қадимги гумбази қайта тикланиб, умумий кўриниши қайта таъмирланган.\nЗанги отанинг аҳли аёллари Анбар бибининг асли исми шажарада ёзилишича, Райҳона ва қизлари Қорасоч, унинг асл исми Ойжон бўлиб, вафотларидан сўнг икковлари бир қабристонда дафн қилинганлар. Анбар биби мақбараси XV аср бошларида қурилган.


Легионеримиздан муҳим янгилик!\n3 апрель, 2021, 11:15\nТеглар:Шаҳзод Убайдуллаев | Шахтёр | Жасур Яхшибоев\nУ энди юқори мақсад учун курашади\nКейинги пайтда ёш футболчиларимишз ҳам хориж чемпионатларида ўзини кўрсатиш имконига эга бўлмоқда. Айниқса, УЕФАга аъзо мамлакатлар чемпионатида қатнашаётган легионерларимизнинг фаолияти мухлису мутахассислар эътиборида турибди.\n2021 йилда илк бор легионер мақомига эга бўлган Шаҳзод Убайдуллаев мавсумни Беларусь чемпиони “Шахтёр” жамоасида бошлади. Солигорскликлар бу ҳужумчини ўтган мавсумда ўз голлари билан жамоанинг ўз тарихида иккинчи чемпионлигини қўлга киритишига катта ҳисса қўшган ва кейинчалик Польшанининг "Легия" клубига ўтиб кетган Жасурбек Яхшибоевнинг ўрнига таклиф қилган эди. Убайдуллаевга янги жамоасида Жасурдан қолган 7-рақамни берилиши ҳам бежиз эмас, албатта. Бу унга катта ишонч билдирилаётганидан далолат беради.\nБироқ, ўзбек легионери мавсумолди йиғинларида фаол қатнашиб, “Шахтёр”нинг ўртоқлик учрашувларида энг кўп – тўртта гол урганига қарамай, чемпионат ўйинлари олдидан ҳамюртимизни “Энергетик-БГУ”га ижарага берилиши ҳақида хабарлар тарқатилган ва Солигорск клуби раҳбарияти томонидан тасдиқланган эди. Бу жамоага нигериялик ҳужумчи Сандей Акинбуле келгани билан боғлиқ эди.\nБугун Беларусь чемпионатининг учинчи тури марказий учрашуви “Шахтёр” ва “Ислочь” баҳси олдидан солигорскликлар Шаҳзод Убайдуллаев бўйича муҳим қарор қабул қилгани маълум бўлди. Унга кўра, ўзбек легионери чемпион жамоа таркибида қолади ва Акинбуле билан асосий таркибга кириш учун рақобатлашади. Солигорскда қолиш Убайдуллаевга Европа Чемпионлар лигасининг саралаш ўйинларида қатнашиш имконини бериши, айниқса қувонарлидир.\nБеларусь олий лигаси жамоалари ўртасида фақатгина бугун ўзаро тўқнаш келадиган “Шахтёр” ва “Ислочь” ҳали очко йўқотмади. Улар иккитадан ўйинни ўз фойдасига ҳал қилган. Қолган рақобатчилар камида битта дурангга эга. Шу боис, бугун қўли баланд келган жамоа биринчи ўринга кўтарилиб олади.\n“Шахтёр” бу ўйинга тўлиқ таркибда тайёрлана олгани йўқ. Бу бир гуруҳ футболчиларнинг ўз мамлакатлари терма жамоаларига жалб этилгани билан боғлиқ. Шаҳзод Убайдуллаев терма жамоамиз бош мураббийи Вадим Абрамов таклифи билан Тошкентдаги йиғинда қатнашди, лекин Гана ва Ироқ билан бўлган ўртоқлик учрашувларида майдонга туширилмади.\nУмуман олганда, Убайдуллаев 2020 йилнинг сентябрь ойидан миллий терма жамоа ўйинчиси ҳисобланади. У Тожикистон билан бўлган ўртоқлик учрашувида майдонга тушиб, биринчи ўйинидаёқ ўз ҳисобига гол ёзиб қўйди ва жамоамизнинг 2:1 ҳисобидаги ғалабасига ҳисса қўшди. Кейин хорижда ташкил этилган ўйинларда Бирлашган Араб Амирликлари ва Ироқ терма жамоаларига қарши бир неча дақиқа ҳаракат қилди холос.\nСолигорскликларнинг етакчиларидан Александр Гутор, Дмитрий Подстрелов, Юрий Кендиш ва Игорь Стасевич Беларусь таркибида Бельгияга қарши ўйинда қатнашиб, жаҳон рейтингида биринчи ўринни эгаллаб турган бельгияликлардан 0:8 ҳисобида мағлубиятни қабул қилиб олди.\n“Шахтёр” ва “Ислочь” Беларусь чемпионатида жами 10 марта ўзаро куч синашган. Шу учрашувлардан саккизтасида солигорскликларнинг қўли баланд келган. Икки марта “Ислочь” зафар қучган. Мамлакат кубоги доирасида “Шахтёр” биттадан ғалаба ва дуранг қайд этган. Тўплар нисбати ҳам шунга яраша – 29:11.\nБўлажак учрашувда Шаҳзод Убайдуллаев асосий таркибда тушиб, ҳужумчи ортида тўп тепиши кутилмоқда. Ҳозир Акинбуле билан рақобатда устунлик ҳамюртимиз томонида. У иккита учрашувда майдонга тушиб, биттасида пенальти ишлади ва ғалабага катта ҳисса қўшди.\nСолигорск шаҳри мезбонлик қиладиган “Шахтёр” – “Ислочь” учрашуви Тошкент вақти билан 20:00да бошланади.


Kopter SH-09 вертолётининг учинчи намунаси июлдаёқ осмонга кўтарилади | AVIAV\nKopter SH-09 вертолётининг учинчи намунаси июлдаёқ осмонга кўтарилади\nKopter SH-09 вертолётининг учинчи ёзги намунаси июльда июлдаёқ осмонга кўтарилади. Ёзги синовлар графиги бузилган, Kopter (Швейцария) компанияси 3 ойга ортда қолмоқда, деб хабар беради фуқаролар авиациясига бағишланган aviav.ru интерфаол журнали. Ишлаб чиқарувчининг бутловчи қисмларни етказиб берувчиларидан бирида муаммолар пайдо бўлган. Юқорида номи келтирилган авиақурувчи корхонанинг техник директори лавозимини эгаллаб турган М. Риккобоно ОАВ вакилларига хабар берганидек, прототипнинг учиш синовлари Италияда (Сицилия ороли) старт беради. Ушбу намунада парвознинг бир нечта режимини таъминловчи бошқарув тизими синовдан ўтказилади. Ишлаб чиқарувчи винтқанотли машинанинг учиш, эксплуатацион имкониятлари тўғрисида кўпроқ маълумот олишни режалаштирмоқда. Учиш-конструкторлик синовлари серияли версияни сертификацион синовларга яхшироқ таёрлашга имкон беради. Компания вакили PS-4 серия олди прототипининг синовлари жорий йилнинг учинчи чорагида старт бериши хақида хабар бериб ўтди.\nУшбу намуна дастлабки парвозини кейинги йил амалга оширади. Ушбу прототипда улар синовлар дастурининг анчагина қисмини сертификат олиш учун ўтказишмоқчи. Учинчи ва тўртинчи прототипларнинг синовлар графиги шундай тузилиши керак-ки, ишлаб чиқарувчи 3-чи намунанинг синовлари натижаларига асосан, зарурат туғилса, серия олди прототипини охиригача ишлаш учун киритиши мумкин бўлсин. Биринчи ва иккинчи учиш намуналари учиш синовларидан ўтиб бўлди. Дарвоқе, иккинчи прототип, ерусти узатма синовларига жалб қилинади. Kopter корхонаси, сертификациялаш дастурининг учиш синовлари бўлмаган бошқа қисми устидан ишламоқда. Бу ерда учувчи аппаратнинг (винт ушлаб турувчи, редуктор, авионика мажмуи ва бошқалар) тизимости қисмлари, тизимлари, компонетнлари назарда тутилмоқда. Европа авиация ҳокимияти (EASA) шартли равишда чарчоққа оид синовларни ўтказишни талаб қилмоқда. Ушбу синовларда PS-3 прототипини жалб қилишга қарор қилинди.\nИшлаб чиқарувчи Garmin G-3000H авионикасининг илғор тизимини синовдан ўтказиш учун сенсорли монитор билан жиҳозланган синов стендини ишлаб чиқди. Garmin компаниясининг матбуот хизмати яқинда Швецариялик вертолёт ишлаб чиқарувчи биринчи бўлиб уларга авиониканинг янги русумини буюртма қилгани ҳақида хабар берди. Вертолёт Honeywell томонидан ишлаб чиқарилган HTS-900 қувватли қурилмаси, FADEC моторни бошқариш рақамли мажмуаси билан компоновка қилинади. Двигатель ўзининг ишга қобилиятлилигини авионика билан жуфтликда исботлаб берди. Бироқ, молашувчанликка оид синов, қувватли қурилма симуляторида ўтказилган. Kopter га SH-09 русумини 2019 йилдаёқ сертификатлаштириш режалаштирилмоқда, шу пайтнинг ўзида янги машиналарни етказиб бериш старт олади. Вертолётларни ишлаб чиқарувчи ўзининг ишлаб чиқариш қувватларини фаоллик билан ошириб моқда. Ишлаб чиқарувчи SH-09 русумли 120 та винтқанотли машиналарга буюртма қабул қилиб олди. Дарвоқе, ушбу вертолётнинг каталоглардаги бошланғич нархи 3,5 миллион долларга тенг. Ишлаб чиқарувчи буюртмалар билан камида 3 йилга узлуксиз ишлаб чиқариш билан таъминланган. Айни пайтда компания штатида 260 нафар ходим ҳисобга олинган, уларнинг асосий қисми (аниқ айтадиган бўлсак 150 киши) дизайн, инжиниринг, синовдан ўтказиш ва ишлаб чиқариш соҳасида фаолият юритишмоқда.


23:14 21 Июн 2018\n14:15 24.08.2015 (Янгиланган 14:16 24.08.2015) Ҳавола олиш\nАшхободда савдо-иқтисодий, илмий-техник ва маданий ҳамкорлик бўйича бирлашган комиссиянинг мажлиси бўлиб ўтди.\nТОШКЕНТ, 24 авг – Sputnik. Ўзбекистон Ташқи Иқтисодий Алоқалар, Инвестициялар ва Савдо вазири Элёр Ғаниев бошчилигидаги делегация Туркманистон Ташқи ишлар вазири билан музокаралар олиб борди, деб хабар берди ТИВ матбуот хизмати.\nУчрашув чоғида томонлар Туркманистон президенти Гурбангулы Бердымухамедовнинг Ўзбекистонга бўлғуси ташрифини муҳокама қилдилар. Хусусан, президентлар томонидан қўл қўйилиши кутилаётган ҳужжатлар тўпламини таёрладилар. Улар, шу қаторда, савдо-иқтисодий, гуманитар-маданий, энергетика, транспорт ва қишлоқ хўжалиги соҳаларида ҳамкорлик масалаларини кўриб чиқишди.\nТуркманистон президентининг Ўзбекистонга охирги ташрифи ўтган йилнинг ноябрида бўлиб ўтганди. Ўшанда сиёсий ва иқтисодий соҳаларда ҳамкорлик бўйича етти хил ҳужжатлар тўпламига қўл қўйилганди.\nЎзбекистон Туркманистонга машинасозлик, электротехника, кимё саноати маҳсулотлари, қурилиш материаллари ҳамда мева ва сабзавот маҳсулотлари етказиб беради. Мамлакатлар орасида ҳамкорлик ривожланишининг яна бир асоси бу Ўзбекистон-Туркманистон-Эрон-Оман транспорт коридорининг очилиши бўлди.